sailing hearts and lemons, and a strawberry: 2013\nΑυτή δεν είναι μια typical μαμαδοανάρτηση σε typical μαμαδομπλογκ.\nΌχι ότι είμαι typical μαμά γενικότερα αλλά σε προειδοποίησα.\nΕπίσης αυτό δεν μπλογκ για να έχει ημερολόγιο η φράουλα, αλλά για τις δικές μου αναμνήσεις.Το αν θα το διαβάσει ποτέ θα αποφασιστεί σε ένα πολύ μακρινό μέλλον.\nΈστω ότι είσαι στα τριάντα και, single μετά από ένα γάμο, με παιδάκι. Με ερωτικό παρελθόν πλατωνικού επιπέδου πριν τον χερφάδερ. Μετά τον χερφάδερ έχεις μια ιστορία να πεις η γυναίκα (αυτήν την κρατάμε για άλλη-ες αναρτήσεις ή κανένα άρλεκιν), όμως επί της ουσίας είσαι "εκτός αγοράς" για πάρα πάρα πολλά χρόνια.\nΕξακολουθείς όμως να είσαι μια νέα γυναίκα και να έχεις ανάγκες. Για συντροφικότητα, παρεούλα, τρυφερότητα, αποδοχή. Και για σεξ φυσικά.\nΠώς παίζεται το παιχνίδι το 2013; Για να ακριβολογούμε δεν ξέρω και πως παιζόταν ακριβώς ούτε το 2003 ούτε παλιότερα καθώς γνώρισα τον χερφάδερ πολύ μικρή και δεν μπορώ να ανατρέξω σε προγενέστερες εμπειρίες.\nΠρος το παρόν πέρα από λίγο, χαλαρό φλερτάκι σε εξορμήσεις μου στην πρωτεύουσα, δεν έχει συμβεί τίποτα. Η κοινωνική μου ζωή εδώ που μένουμε έχει υποστεί μεγάλο πλήγμα post divorce οπότε έξοδοι, γνωριμίες κλπ είναι πολύ περιορισμένες.\nΝα μην τα πολυλογώ πριν λίγες μέρες γνώρισα μέσω μιας φίλης έναν τύπο, ας τον λέμε "Κέβιν". Ο Κέβιν (δεν είναι ξένος ο άνθρωπος αλλά το Κέβιν μου φάνηκε καλύτερο από το Μήτσος που μου΄ρθε πρώτο) λοιπόν είναι ψηλός και σχετικά εμφανίσιμος θα έλεγα (είμαι και λίγο ξινή μ'αυτά, για να πώ ωραίος πρέπει να είναι πραγματικά και πάρα πολύ ωραίος κάποιος- I know I have high standards and working on it). Οι πληροφορίες μου περιορίζονται στο ότι είναι γύρω στα σαράντα, εργένης και άνοιγε το στόμα του χωρίς να πετάει βατράχια. Δεν είπε και κάτι συγκλονιστικό βέβαια αλλά οκ. Και στο τέλος της βραδιάς αφού έχουμε πιει, χαζολογήσει, γελάσει και λοιπά, ο Κέβιν προτείνει "να ξαναβρεθούμε να πιούμε ένα καφέ".\nΚαι σκέφτομαι εγώ η άσχετη. Αυτό είναι τύπου "ραντεβού"; Αν είναι θέλω να πάω; Πότε δεν έχω την φράουλα; Τι θα φορέσω; Που θα πάμε; Τι θα λέμε; Μήπως να μην πάω; Άσε δεν είμαι εγώ για τέτοια τώρα. Αφού δεν μ'άρεσε και πολύ. Ναι αλλά θα μείνω με την περιέργεια; Μπορεί ο άνθρωπος να το' πε από ευγένεια. Μήπως θέλει τίποτα επαγγελματικό να συζητήσουμε; Αυτά στο περίπου σε χρόνο κάποιων δευτερολέπτων. Ευτυχώς η φίλη μου επενέβη την κατάλληλη στιγμή με τον κατάλληλο τρόπο και κανόνισε να βρεθούμε τελικά εντός της εβδομάδας πάλι όλοι μαζί για ένα καφέ.\nΟπότε δεν είναι ραντεβού, αλλά, από την φίλη μου έμαθα εκ των υστέρων, ότι αυτή ήταν η πρόθεση. Εκτός του ότι και η λέξη ραντεβού ακούγεται μπανάλ και παράξενη (δεν έχει αλλάξει όνομα, έτσι;) εγώ αρχικά αγχώθηκα και στην συνέχεια γέλασα πολύ με τον εαυτό μου και την αντίδραση μου. Γιατί εκείνος ο καφές ακούστηκε στο περίπου σαν "πάμε να κάνουμε ελεύθερη πτώση από ελικόπτερο;" Τέλοσπαντων θα πάμε και θα δούμε. Ήθελα όμως να το γράψω για να το θυμάται ο μελλοντικός εαυτός μου.\n(1) Για να κάτσει μια εργαζόμενη single mum σαν κι εμένα το πρώτο μετά από τέσσερα Σάββατα που είχε χωρίς την φράουλα με πολλές στιβαγμένες υποχρεώσεις και δουλειές, να παρακολουθεί ολημερίς live-streaming σημαίνει ότι αυτό που έβλεπε ήταν αληθινό, καλοδουλεμένο, πρωτότυπο, εμπνευστικό, συγκινητικό! Μέχρι και streching με την Πετρουλάκη έκανα. Μπράβο σε όλη την ομάδα των Ψηφιακών Γειτονιών και σε κάθε έναν από τους γείτονες που δούλεψε, μίλησε ή παρευρέθηκε! Είστε ένας ένας ξεχωριστά υπέροχοι και όλοι μαζί μια υπόσχεση για ακόμα καλύτερα πράγματα.\n(2) Μελλοντικέ εαυτέ όταν κάποτε επιστρέψεις να διαβάσεις αυτήν την ανάρτηση να θυμάσαι ότι το σεξ πρωτή φορά με άλλον μετά από δεκαετή σχέση ήταν απείρως πιο αγχωτικό από το σεξ πρώτη φορά.\n(3) Λατρεμένο φραουλόπλασμα αν είσαι περίπου 25 χρονών και διαβάσεις αυτή την ανάρτηση σε προειδοποιώ θα έχει κι άλλες ανάλογου ύφους και περιεχομένου, κλείστο τώρα, θα βάλει η μανούλα ετικέτα "fraulicius" για να ξέρεις που να περιοριστείς. Σε αγαπώ ατελείωτα.\n(4)Κέβιν και τυχόν άλλοι που θα αναφερθείτε με ξενικά ονόματα, whatever you say or do can and will be blogged about.\nΑναρτήθηκε από ...INA στις 6:06 π.μ. 24 σχόλια:\nΑναρτήθηκε από ...INA στις 12:56 μ.μ. 16 σχόλια:\nΤον τελευταίο καιρό συμβαίνουν διάφορα και το άγχος είναι καθημερινό και εντεινόμενο.\nΣυζητήσεις, αναλύσεις, υποθέσεις, σενάρια επί χάρτου, μάταια σε μεγάλο βαθμό γιατί δεν μπορώ να κάνω κάτι, να επιταχύνω, να επιβραδύνω ή να επηρεάσω τις όποιες εξελίξεις, δεν ξέρω καν αν τελικά θα υπάρχουν εξελίξεις και μου απομένει μόνη η αναμονή και η υπομονή.\nΌμως βαρέθηκα. Δεν μπορώ άλλο να συζητάω για τίποτα από αυτά.\nΚαι αποφάσισα ότι θα κάνω διάλειμμα από όλες τις αναλυτικές, ψυχαναλυτικές, βαθυστόχαστες, διεισδυτικές συζητήσεις και σκέψεις και θα το ρίξω στην ανεμελιά και στην επιφάνεια.\nΕνημέρωσα και τις φιλενάδες μου ότι τα επιτρεπόμενα θέματα συζήτησης το επόμενο διάστημα και μέχρι να ηρεμήσει το κεφαλάκι μου, είναι κιλά, τρίχες, νύχια.\nΟι αναζητήσεις μου αυτό το διάστημα θα αφορούν το θέμα "δίαιτα", τα σενάρια που θα κάνω θα έχουν κεντρικό θέμα αν με προτιμώ ξανθιά ή κοκκινομάλλα, οι απορίες μου θα αφορούν την καλύτερη μέθοδο αποτρίχωσης και η μόνη μάχη που θα δώσω θα είναι αυτή ενάντια στην κυτταρίτιδα!\nΤουλάχιστον μέχρι να περάσει αυτός ο μήνας, να ξεκαθαρίσει λίγο το τοπίο και το μυαλό μου.\nΕίναι παράξενος μήνας ο Απρίλιος. Συνήθως περνάει νερό με τις δυο εβδομάδες πριν και μετά το Πάσχα να τον γεμίζουν. Όχι όμως φέτος. Αυτό σκεφτόμουν το σαββατοκύριακο και μέσα από έναν φαινομενικά άσχετο συνειρμό διαπίστωσα ότι πολύ σημαντικά γεγονότα στην ζωή μου συνέβησαν Απρίλιο. Εδώ ολόκληρη "Σιδηρά Κυρία" και δεν τον άντεξε τον μήνα, πόσο μάλλον εγώ.\nΤον φετινό λοιπόν θα τον αφιερώσω στην επιχείρηση "bikini". Πραγματικά χρειάζεται και αυτή η πλευρά στην ζωή μας νομίζω. Η πλευρά που χαζεύει στο ίντερνετ κοψίματα μαλλιών, αναμιγνύει υλικά για χειροποίητες μάσκες ομορφιάς και προβληματίζεται για το χρώμα του μανό. Και που αγχώνεται μόνο για το αν το πράσινο παντελόνι της φραουλίτσας ταιριάζει με το κίτρινο μπλουζάκι και το τι χρώμα πρέπει να' ναι τα καινούργια της παπούτσια για να πηγαίνουν με περισσότερα ρουχαλάκια. Ναι είναι πολυτέλεια, έχω πλήρη συναίσθηση ότι είναι φοβερή πολυτέλεια να είναι τέτοιου είδους τα προβλήματα, ευχαριστώ γι' αυτό και το κάνω συνειδητά. Κι ας είναι διάλειμμα για λίγες μόνο στιγμές από τα άλλα, τα πολύ σοβαρότερα και δυσκολότερα που μας απασχολούν.\nΑναρτήθηκε από ...INA στις 12:06 μ.μ. 39 σχόλια:\nΑναρτήθηκε από ...INA στις 12:42 π.μ. 29 σχόλια:\nΑναρωτιέμαι τι να κάνω τα ενθύμια του γάμου.\nΤο νυφικό ευτυχώς είχε ενοικιαστεί και δεν πιάνει χώρο σε καμία ντουλάπα.\nΈχω όμως το δαχτυλίδι του λόγου (ναι μια παλιά εποχή που δίναμε λόγο ελπίζω να έχει εκλείψει το φαινόμενο), την βέρα μου, τα στέφανα και το άλμπουμ με τις φωτογραφίες.\nΕπίσης έχω δώρα πρώην πεθερικών κατά το έθιμο.\nΚανατοπότηρο και ασορτί ασημένιο δίσκο της εκκλησίας.\nΑ, έχω και τα δώρα του χερφάδερ. Αυτά που δεν μου άρεσαν και πολύ. Γιατί τα άλλα τα πιο του γούστου μου ή πιο χρήσιμα, έχουν φορεθεί, χρησιμοποιηθεί, αποσβεστεί τελοσπάντων.\nΌταν μετακόμισα από την συζυγική κατοικία αναρωτιόμουν τι από αυτά έπρεπε καταρχήν να μετακομίσω. Εντάξει πήρα την βέρα μου, αλλά ας πούμε παίρνεις το ένα στέφανο (έτσι λέγεται;) Υπάρχει εγχειρίδιο καλών τρόπων - τύπου Ζαμπούνη - για αυτές τις περιπτώσεις; Πήρα και εγώ ό,τι είδα μπροστά μου, τη στεφανοθήκη με τα δύο στέφανα και το άλμπουμ του γάμου. Άφησα το dvd και τις φωτογραφίες από το ταξίδι του μέλιτος (ακόμα αναρωτιέμαι που τα είχα βολέψει!)\nΑυτά τώρα είναι στο πιο ψηλό ράφι μιας ντουλάπας, μαζί με τα ενθύμια από τα πάρτυ που έκανα ή μου έκαναν οι φίλες μου πριν το γάμο (ναι ήταν περισσότερα από ένα, ναι είχαμε περάσει καταπληκτικά).\nΜπήκε και η άνοιξη και είναι εποχή καθαρίσματος και ξεκαθαρίσματος. Λένε πως πρέπει να αδειάσουμε την ζωή μας από το παλιό για να έρθει το καινούργιο. Να κάνουμε χώρο, πνευματικά κυρίως αλλά γιατί όχι και υλικά. Όπως πετάμε ή χαρίζουμε τα παλιά ρούχα.\nΑναρωτιέμαι λοιπόν τι να τα κάνω όλα αυτά.\nΣτο εξωτερικό υπάρχουν λέει ειδικά site αφιερωμένα στην πώληση τέτοιων ενθυμίων. Πουλάς το μονόπετρο και την βέρα και πας ένα ταξιδάκι να ξελαμπικάρεις.\nΠουλάς το ανυπέρβλητου κάλλους σετ σκουλαρίκια - βραχιόλι - περιδέραιο δώρο της πεθεράς και κάνεις μια διήμερη κούρα ομορφιάς σε σπα, πίνεις και την σαμπάνια στην υγειά της στο τσακίρ κέφι.\nΗ μια εκδοχή λοιπόν είναι να πουληθούν τα κοσμήματα. Μπορεί να μην μεταφραστούν σε ταξίδια και σπα, αλλά σίγουρα αξίζουν ένα ποσό σεβαστό και χρήσιμο.\nΨάχνοντας σχετικά βρήκα και την ιστορία μιας Νεοζηλανδής που κατασκεύασε λέει πύραυλο και εκτόξευσε την βέρα της στο διάστημα. Όπως εύστοχα αναφέρεται στο δημοσίευμα για κάποιους "καμία απόσταση δεν είναι αρκετή"\nΗ άλλη εκδοχή είναι να φυλαχθούν μαζί με τις φωτογραφίες και τα υπόλοιπα στο κουτί που είναι τώρα αιωνίως, ή τουλάχιστον μέχρι να μεγαλώσει το φραουλόπλασμα και να τα ανοίξει. Να τα φορέσει ίσως; Δεν ξέρω πόσο θα της αρέσει η vintage αισθητική τους μετά από 15-20 χρόνια.\nΘα έχουν άραγε οποιαδήποτε αξία ή σημασία για εκείνη; Δεν μπορώ να προβλέψω. Ίσως οι φωτογραφίες όμως αυτές υπάρχουν και ψηφιακά, δεν έχει τόση σημασία το άλμπουμ.\nΥπάρχει και η λύση να μεταφερθούν στο πατρικό. Να στοιβαχτούν μαζί με άλλα κουτιά αναμνήσεων, παιδικών και εφηβικών χρόνων, δικών μου και των αδερφών μου, μαζί με τα σχολικά μας βιβλία, τα παιδικά μας ρούχα, μαζί ίσως και με τα ενθύμια του γάμου των δικών μου γονιών. Το σπίτι εκείνο πλέον δεν κατοικείται μόνιμα από κανένα, είναι ολόκληρο μια αποθήκη αναμνήσεων.\nΚάτι πρέπει να τα κάνω πάντως, άρχισε να με ενοχλεί η παρουσία τους εδώ και θέλω να βάλω και το πάπλωμα που θα βγει σε λίγο σε εκείνο το ράφι της ντουλάπας.\nΘα ήθελα να διαβάσω τις σκέψεις σας.\nΣας ευχαριστώ πολύ όλες που μοιραστήκατε τις σκέψεις σας, πραγματικά με κάνατε να σκεφτώ πράγματα που δεν μου είχαν περάσει από το μυαλό.\nΟι αποφάσεις λοιπόν είναι οι εξής:\n- Άλμπουμ, στέφανα και άλλα μικροαντικείμενα κλεισμένα, σφραγισμένα σε κουτί θα μεταφερθούν με την πρώτη ευκαιρία στο πατρικό.\n- Βέρα, μονόπετρο φυλάσσονται για να τα δώσω στην μικρή ως ενθύμια και να τα κάνει ό,τι εκείνη θέλει, ακόμα και να μην θέλει να τα πάρει τελικά θα είναι σεβαστό και κατανοητό.\n- Λοιπά κοσμήματα φυλάσσονται σε έτερο κουτάκι με πιθανά ενδεχόμενα (α) ανακύκλωση (β) σκότωμα (γ) να δοθούν κι αυτά στην φράουλα με την ίδια ελευθερία να τα κάνει ό,τι θέλει.\nΣημειώνω ότι καμιά σας δεν μου έγραψε τι έχει κάνει τα δώρα πρώην συντρόφων ή τα ενθύμια πρώην σχέσεων. Παρόλο που εκεί δεν υπήρχε ο παράγοντας παιδί, νόμιζα ότι αυτό θα μου γράφατε. Εξαιρείται η μαμά της Δαείρας που είπε ότι δεν έχει πετάξει φωτογραφίες, αλλά κ πάλι δεν έκανε λόγο για άλλα δώρα.\nΑναρτήθηκε από ...INA στις 11:52 π.μ. 51 σχόλια:


Νοέμβριος 2014: Μία τουρκική κορβέτα στις Κυκλάδες και ένα προτεκτοράτο – Το μήνυμα του Ν. Γ. Μιχαλολιάκου | ΕΘΝΙΚΙΣΜΟΣ.net\nΝοέμβριος 2014: Μία τουρκική κορβέτα στις Κυκλάδες και ένα προτεκτοράτο – Το μήνυμα του Ν. Γ. Μιχαλολιάκου\nΗ Χρυσή Αυγή πάντα έκρουε τον κώδωνα του κινδύνου για τις τουρκικές προκλήσεις. Δια του λόγου το αληθές αναδημοσιεύουμε ένα κείμενο του Ν.Γ. Μιχαλολιάκου όταν ήταν κρατούμενος στις φυλακές Κορυδαλλού τον Νοέμβριο του 2014:\n«Όπως γνωρίζετε πριν από λίγες ημέρες παραβίασε την εθνική μας κυριαρχία εισερχόμενη στα ελληνικά χωρικά ύδατα μία τουρκική κορβέτα. Συγκεκριμένα, το πλοίο του τουρκικού πολεμικού ναυτικού παραβίασε τα χωρικά μας ύδατα μεταξύ Ευβοίας και Άνδρου. Ακολούθως πέρασε το στενό μεταξύ Κέας και Κύθνου, πλέοντας σε απόσταση λίγων εκατοντάδων μέτρων από τις ελληνικές ακτές. Στη συνέχεια τράβηξε προς Μήλο και για εννέα ολόκληρες ώρες μπαινόβγαινε στα ελληνικά χωρικά ύδατα.\nΔεν είναι η πρώτη φορά που πλοίο του πολεμικού ναυτικού της Τουρκίας φτάνει σε απόσταση αναπνοής από την Αθήνα. Προ ετών είχε φθάσει μέχρι το Σούνιο. Φυσικά και δεν είναι άσχετη η πρωτοφανής αυτή τουρκική πρόκληση με τα γεγονότα τα οποία συμβαίνουν στην Κύπρο μας. Αυτό το οποίο κραυγάζουν προς κάθε κατεύθυνση όμως οι “νταβατζήδες” των ΜΜΕ και τα καθώς πρέπει πολιτικά think tank είναι: Προπαντός ψυχραιμία.\nΜάταια ανησυχούν. Η “ψυχραιμία” είναι δεδομένη σε αυτούς που κυβέρνησαν και κυβερνούν την χώρα, αφού δεν έχουν κανένα σκοπό να διακινδυνεύσουν την ησυχία τους, προχωρώντας στο αυτονόητο, στην προστασία δηλαδή της εθνικής μας κυριαρχίας. Όσο για την λέξη “ψυχραιμία”, ψύχραιμα έμβια όντα σε αυτόν τον πλανήτη για όσους δεν τον γνωρίζουν, όντα δηλαδή τα οποία έχουν αίμα ψυχρό είναι μόνο τα ερπετά! Δεν είναι όμως μόνο αυτοί που θέλουν την ησυχία τους. Είναι και οι πάτρωνές τους, οι αφέντες του χρήματος, που θέλουν και αυτοί ησυχία για να κάνουν τις business τους.\nΣτο ίδιο χρονικό διάστημα η Τουρκία έχει παραβιάσει κάθε αρχή δικαίου στην Ελληνική μεγαλόνησο Κύπρο. Η Αμερική κρατάει ίσες αποστάσεις, στάση η οποία ευνοεί την Τουρκία η οποία είναι το κράτος που προκαλεί. Και όχι μόνο. Την ίδια ώρα που υπάρχει αυτή η κρίση, σχεδιάζει ναυτική πολεμική άσκηση στην περιοχή μαζί με την Τουρκία. Αλλά και η περίφημη Ευρωπαϊκή Ένωση, στην οποία ενταχθήκαμε και με τον τρόπο αυτό δήθεν θα αποφεύγαμε την τουρκική απειλή, τηρεί σιγή ιχθύος.\nΔεκαοχτώ χρόνια πριν, σε μία βραχονησίδα του Νοτιοανατολικού Αιγαίου στα Ίμια, οι Τούρκοι με μία πρωτοφανή πρόκληση δημιούργησαν την εθνική ντροπή με τις γκρίζες ζώνες στο Αιγαίο. Και τότε όπως και τώρα οι αφέντες του χρήματος και των ΜΜΕ μιλούσαν για ψυχραιμία. Σήμερα 18 χρόνια μετά η Ελλάδα του Σαμαρά και του Βενιζέλου δεν έχει τίποτε να ζηλέψει από την Ελλάδα του Σημίτη και του Πάγκαλου.\nΌσο για εμάς, εκείνη την τραγική νύχτα όταν τρεις γενναίοι έπεφταν στο καθήκον για να παραμείνουν τα γαλανά νερά του Αιγαίου Ελληνικά, τότε για τα Ίμια είχαμε βγάλει μία προκήρυξη που είχε τίτλο: “Προτιμότερος ο πόλεμος από την ταπείνωση”.\nΤο ίδιο λέμε και τώρα και είμαστε υπερήφανοι γιατί δεν είμαστε ψύχραιμοι.\n← 11 ΝΟΕΜΒΡΙΟΥ 1912: Η ΑΠΕΛΕΥΘΕΡΩΣΗ ΤΗΣ ΚΑΣΤΟΡΙΑΣ\nΟΤΑΝ Ο ΥΠΟΥΡΓΟΣ ΠΑΘΑΙΝΕΙ ΚΡΙΣΗ ΕΙΛΙΚΡΙΝΕΙΑΣ →


Αρχική σελίδαmediaΕπιτόπιο ρεπορτάζ και συγκλονιστικές αφηγήσεις απόψε στην εκπομπή του ALPHA\nΕπιτόπιο ρεπορτάζ και συγκλονιστικές αφηγήσεις απόψε στην εκπομπή του ALPHA\nΜΑΝΩΛΗΣ ΤΣΙΧΛΑΚΗΣ 4/09/2020 04:00:00 μ.μ.\nΑπόψε, Πέμπτη, στις 24:00 στον Alpha\nΌλοι όσοι μένουμε σπίτι, παρακολουθούμε τη μάχη με τον κορωνοϊό από την ασφάλεια του εγκλεισμού. Απόψε θα μεταφερθούμε στην πρώτη γραμμή αυτού του πολέμου με τον «αόρατο εχθρό». Από τους κινδύνους στα νοσοκομεία της Νέας Υόρκης και τον εθελοντισμό στο Μανχάταν, μέχρι τις υπερπλήρεις μονάδες εντατικής θεραπείας της Γαλλίας, όσοι ζουν καθημερινά τον φόβο της πανδημίας και των ψυχολογικών επιπτώσεων που μπορεί να επιφέρει, αλλά και εκείνοι που νιώθουν ότι μπορούμε να τη νικήσουμε, μοιράζονται τις ανησυχίες και τα βιώματά τους στις «360°» και τη Σοφία Παπαϊωάννου.\nΈλληνες ομογενείς γιατροί στην Αμερική μετά από 36 ώρες βάρδιας μιλούν στην εκπομπή για τις δραματικές συνθήκες στα νοσοκομεία της Νέας Υόρκης, για τη μοναξιά των ασθενών, και στέλνουν έκκληση στην Ελλάδα που αγαπούν, να προσέχει. «Χειρούργησα έναν άνθρωπο o οποίος ήταν θετικός στον κορωνοϊό. Και όταν αφαιρείται ο σωλήνας από την τραχεία του, δημιουργείται σπρέι από κορωνοϊό μέσα στο δωμάτιο. Οι χειρουργικές αίθουσες δεν είναι προετοιμασμένες, μπορούμε να αρρωστήσουμε ανά πάσα στιγμή», λέει ο Έλληνας χειρουργός στη Νέα Υόρκη, Παναγιώτης Μανώλας, στη Σοφία Παπαϊωάννου.\nΤην ίδια στιγμή μία Ελληνίδα σεφ, ιδιοκτήτρια διάσημου εστιατορίου στο Μανχάταν μαγειρεύει δωρεάν για το νοσηλευτικό προσωπικό, τους άστεγους και τα γηροκομεία της Νέας Υόρκης. Η εκπομπή την παρακολουθεί στην εθελοντική της προσφορά έξω από τα νοσοκομεία της πόλης και στη συνάντησή της με έναν Έλληνα άστεγο. Στη Γαλλία, τρένα και ελικόπτερα μεταφέρουν ασθενείς από τα υπερπλήρη νοσοκομεία του Παρισιού σε άλλες πόλεις, αλλά και σε γειτονικές χώρες.\nΟ Πωλ Ζομπέρ είναι ο άνθρωπος που παίρνει τη δύσκολη απόφαση αν ένας ασθενής με κοροναϊό θα γίνει δεκτός στη ΜΕΘ. Η σκέψη του είναι στη σύζυγό του: είναι έγκυος και ετοιμάζεται να γεννήσει, αλλά δεν θα του επιτραπεί να βρίσκεται δίπλα της, επειδή στο νοσοκομείο έρχεται καθημερινά σε επαφή με τον ιό. «Είμαστε σε πόλεμο. Βλέπουμε τον φόβο στους ανθρώπους. Αλλά και εμείς, οι γιατροί, φοβόμαστε. Είμαστε πραγματικά σε πόλεμο με αυτόν τον ιό και προς το παρόν, μπορεί και να τον χάνουμε».\n«360ο», με τη Σοφία Παπαϊωάννου: Νέα Υόρκη, Παρίσι, Αθήνα: H μάχη ενάντια στον κορωνοϊό


ΑΠΑΝΤΗΣΕΙΣ στις Ερωτήσεις-Ασκήσεις.: Ιανουαρίου 2008\nΗ σανίδα εκτελεί σύνθετη κίνηση, οπότε η ταχύτητες των άκρων Α και Β είναι:\nυΑ=υΟ-υγρ ενώ υΒ= υΟ+ υγρ άρα\nαπό όπου υΟ=30m/s και υγρ= 10m/s και επειδή\nυγρ= ω·l/2 , ω=5rad/s.\nγ) Επειδή η γωνιακή ταχύτητα παραμένει σταθερή ω=2π/Τ ο χρόνος που απαιτείται για να περιστραφεί η ράβδος κατά γωνία π/2 είναι t1=Τ/4=π/10s.\nδ) i) Με βάση τη φορά περιστροφής το δεξιό άκρο είναι το Β.\nii) Με βάση το σχήμα προκύπτει ότι τα δύο άκρα έχουν ίσες κατά μέτρο ταχύτητες.\niii) Το κέντρο Ο, που είναι το κέντρο μάζας της σανίδας εκτελεί ευθύγραμμη ομαλή κίνηση και δεν έχει επιτάχυνση.\nΤο άκρο Α έχει κεντρομόλο επιτάχυνση:\nαΑ= υγρ2/R= ω2·l/2 = 50m/s2.\nΟ τροχός εκτελεί σύνθετη κίνηση, οπότε το σημείο Α έχει ταχύτητα υ0 εξαιτίας της μεταφορικής κίνησης και ταχύτητα υγρ=ωR εξαιτίας της στροφικής κίνησης. Έτσι:\nάρα ωR=15m/s-10m/s = 5m/s.\nΜε την ίδια λογική βρίσκομε την ταχύτητα του σημείου Β:\nυΒ=υ0-υγρ = 5m/s, με φορά προς τα δεξιά, οπότε ο τροχός ολισθαίνει.\nΕνώ του σημείου Γ:\nυΓ2 = υ02+υγρ2\nυΓ2 = υ02+υ02/4 = 1,25υ02.\nΗ μοναδική επιτάχυνση των διαφόρων σημείων του τροχού είναι η κεντρομόλος επιτάχυνση:\nα) Ο ρυθμός μεταβολής της γωνιακής ταχύτητας είναι η γωνιακή επιτάχυνση του ορθογωνίου, ενώ η επιτάχυνση του σημείου Β είναι η επιτρόχια επιτάχυνση, για την κυκλική κίνηση του σημείου, γύρω από το Α. Αλλά:\nαΒ= αγων·R = αγων·(ΑΒ)\nοπότε αγων= αΒ/(ΑΒ) =6/4rad/s2 = 1,5rad/s2.\nβ) Στο σχήμα εμφανίζονται οι επιταχύνσεις των τριών σημείων (εφαπτόμενες στις αντίστοιχες κυκλικές τροχιές, συνεπώς κάθετες στις αντίστοιχες ακτίνες).\nγ) Από το Πυθαγόρειο θεώρημα έχουμε:\n(ΑΓ)2= (ΑΒ)2+ (ΒΓ)2\n(ΑΓ)2 = 42m2+32m2\n(ΑΓ) = 5m, οπότε\nαΓ = αγων·(ΑΓ) = 1,5·5=7,5m/s2 και\nαΟ = 1,5·2,5m/s2= 3,75m/s2.\nΣτο (α) σχήμα το στερεό εκτελεί μεταφορική κυκλική κίνηση. Προσέξτε ότι μια ορισμένη διεύθυνση (που σημειώνεται στο σχήμα με ένα βέλος) δεν αλλάζει προσανατολισμό.\nΣτο (β) σχήμα το στερεό αλλάζει προσανατολισμό, οπότε η κίνηση είναι στροφική.\nΑφού ο τροχός κυλίεται χωρίς να ολισθαίνει, αν ο άξονας Ο του τροχού μετατοπισθεί κατά dx, τότε θα έλθει σε επαφή με το έδαφος μήκος τόξου ds = dx. Έτσι:\ndx/dt = (dθ·R)/dt\nυο =ω·R, από όπου ω=υ/R= 1,6/0,8rad/s=2rad/s.\nΗ μέγιστη ταχύτητα του σώματος Σ είναι τη στιγμή που βρίσκεται στην κατακόρυφο που περνά από τον άξονα Ο, όπως στο σχήμα (α) και η ελάχιστη, όπως στο (β) σχήμα.\nΑλλά η γραμμική του ταχύτητα είναι ίση με\nυγρ= ω·r = 2·0,6 m/s = 1,2 m/s, οπότε\nυmax = υο+ υγρ = 1,6m/s+ 1,2m/s =2,8m/s\nκαι υmin= υο-υγρ= 1,6m/s- 1,2m/s = 0,4m/s.\nβ) Επειδή ο τροχός και το σώμα Σ έχουν την ίδια μάζα, το κέντρο μάζας του συστήματος, είναι ένα σημείο Κ στο μέσον της απόστασης ΟΣ, δηλαδή σε απόσταση r1=0,3m από τον άξονα. Η μέγιστη ταχύτητα του Κ είναι όταν το σύστημα βρίσκεται στη θέση που δείχνεται στο (α) σχήμα, οπότε:\nυmaxΚ = υο+ υγρ = υο+ω·r1= 1,6m/s+ 2·0,3m/s =2,2m/s.\nα) Οι δυνάμεις που ασκούνται στο σώμα Σ φαίνονται στο παρακάτω σχήμα.\nβ) Για να μπορεί το σώμα Σ να κινείται μαζί με την σανίδα, θα πρέπει η τριβή να είναι στατική.\nΆρα Τ ≤ Τορ\nmα ≤ μs·Ν\nόμως ΣFy= 0 ή Ν=Β=mg, οπότε\nmα ≤ μs· mg\nμs ≥ α/g\nΚατά συνέπεια ο ελάχιστος συντελεστής στατικής οριακής τριβής είναι:\nμs min= 0,3.\nΓια μια περισσότερο ολοκληρωμένη απάντηση, δείτε το αρχείο\nΔυό μύθοι για την ΤΡΙΒΗ......\nΟι δυνάμεις που ασκούνται στο σώμα παρουσιάζονται στο σχήμα.\nΤο βάρος έχει μέτρο Β=mg = 20Ν.\nΕπειδή το σώμα ισορροπεί:\nF-Ν= 0 άρα Ν=F=60Ν και\nΣFy = 0 άρα Τ=Β=20Ν\nΗ μέγιστη τιμή της στατικής τριβής είναι Τορ=μs·Ν= 0,5·60Ν =30Ν, οπότε προφανώς το σώμα ισορροπεί και η τριβή είναι στατική.\nΓια να αρχίσει η ολίσθηση, θα πρέπει η τριβή να γίνει οριακά μικρότερη από το βάρος του σώματος. Δηλαδή Τ ≤ 20Ν\nμΝ ≤ 20\nμF ≤ 20\nF ≤ 40Ν\nΑλλά με βάση την γραφική παράσταση, αφού η δύναμη μεταβάλλεται γραμμικά και σε 6s ξεκινώντας από τα 60Ν μηδενίζεται, συμπεραίνουμε ότι σε κάθε δευτερόλεπτο, μειώνεται κατά 10Ν, έτσι θα φτάσει στην τιμή 40Ν για t1 =2s. Τη στιγμή αυτή θα αρχίσει και η ολίσθηση του σώματος.\nΤη στιγμή t2= 3s η δύναμη έχει μέτρο F2=30Ν, οπότε και η κάθετη αντίδραση του τοίχου έχει επίσης μέτρο Ν=30Ν και για την τριβή:\nΤ=μ·Ν= 0,5·30Ν=15Ν και από το 2ο νόμο του Νεύτωνα παίρνουμε:\nΑν το στερεό εκτελεί στροφική κίνηση γύρω από σταθερό άξονα, ο οποίος δεν διέρχεται από το κέντρο μάζας του, τότε το κέντρο μάζας, εκτελεί κυκλική κίνηση γύρω από τον άξονα περιστροφής, έχοντας γραμμική ταχύτητα υcm= ω·R, όπου R η ακτίνα του κύκλου που διαγράφει.Κάθε άλλο σημείο αυτού του κύκλου έχει επίσης γραμμική ταχύτητα μέτρου υ=ω·R.\nΣτο σώμα τη στιγμή που μηδενίζεται η ταχύτητά του ασκούνται οι δυνάμεις:\nΤορ= μs·Ν = 0,8 mg συνθ =0,8mg·0,8=0,64mg, ενώ\nΒx = mg ημθ=0,6mg.\nΗ μέγιστη τιμή της στατικής τριβής είναι μεγαλύτερη από την συνιστώσα Βx που τείνει να το κινήσει προς τα κάτω. Έτσι το σώμα δεν κινείται, παρά παραμένει στη θέση Α, ενώ η τριβή που ασκείται πάνω του είναι στατική με μέτρο Τs=0,6mg.\nΈστω ένα στερεό που στρέφεται γύρω από σταθερό άξονα, ο οποίος δεν διέρχεται από το κέντρο μάζας του Ο, με γωνιακή ταχύτητα ω. Τότε το κέντρο μάζας Ο, εκτελεί κυκλική κίνηση, κέντρου Κ και ακτίνας R και θα έχει γραμμική ταχύτητα υγρ= ω·R.\nα) Αφού το σώμα αφέθηκε να κινηθεί και κατέρχεται στο κεκλιμένο επίπεδο, σημαίνει ότι κινείται με κάποια επιτάχυνση και Βx > Τ1, όπου Τ1 η τριβή στο πλάγιο επίπεδο.\nβ) Στο οριζόντιο επίπεδο η μόνη οριζόντια δύναμη είναι η τριβή που επιβραδύνει το σώμα.\nγ) Με βάση τα προηγούμενα, για τις ταχύτητες ισχύουν και οι δύο σχέσεις:\nδ) Ο νόμος της τριβής είναι Τ=μ·Ν, άρα\nΣτο πλάγιο επίπεδο: Τ1 = μ·Ν1= μ·mgσυνθ\nΕνώ στο οριζόντιο: Τ2 = μ·Ν2 = μ· mg\nΣυνεπώς μεγαλύτερη τριβή ασκείται στο οριζόντιο επίπεδο.\nα) Στη θέση (1) το σώμα κινείται προς τα πάνω, οπότε ασκείται πάνω του Τριβή ολίσθησης, όπως στο σχήμα. Στη θέση (2) το σώμα σταματά, οπότε εξαιτίας της συνιστώσας του βάρους Βx = mgημθ τείνει να κινηθεί προς τα κάτω. Άρα πάνω στο σώμα ασκείται στατική τριβή με φορά, όπως στο σχήμα.\nβ) Αφού το σώμα στη θέση (2) ηρεμεί η τριβή είναι στατική. Οπότε:\nΑφού ΣFx = 0 θα έχουμε Τ= Βx=mgημθ και\nΤ ≤ Τορ\nmgημθ ≤ μsmgσυνθ\nμs ≥ ημθ/συνθ ή\nμs ≥ εφθ\nα) Το έργο της δύναμης είναι:\nβ) Το έργο μιας ροπής υπολογίζεται από τη σχέση:\nWτ = τ·θ=F·R·θ=10·0,4·80J=320J.\nγ) Το συνολικό έργο της F θα είναι:\nW = WF +Wτ =160J + 320J = 480J.\nδ) Το συνολικό έργο της δύναμης F είναι ίσο με:\nWολ= F· xΑ·συν0°\nΌπου xΑ η μετατόπιση του σημείου εφαρμογής της δύναμης, του σημείου Α.\nΟπότε xΑ=W/F= 480/10m=48m.\nε) Το έργο της δύναμης (σαν δύναμης) εκφράζει την μεταβολή της μεταφορικής κινητικής ενέργειας του κυλίνδρου, δηλαδή Κμετ = 160J, ενώ το έργο της ροπής εκφράζει την μεταβολή της Περιστροφικής κινητικής ενέργειας, δηλαδή Κπερ=480J.\nΓια περισσότερο αναλυτική μελέτη του έργου δύναμης, καθώς και του έργου ροπής σε συνδυασμό με την κινητική ενέργεια του στερεού, δείτε το αρχείο:\nTo ΘΜΚΕ και η σύνθετη κίνηση.\nΑναλύουμε τις δυνάμεις σε δύο κάθετους άξονες x και y , όπως στο σχήμα. Αναλύουμε τις δυνάμεις στους άξονες και παίρνουμε:\nF1x=F1·συνθ και F1y=F1ημθ\nΑλλά από το πυθαγόρειο θεώρημα στο τρίγωνο ΑΒΔ έχουμε:\n(ΒΔ)2= 802m2+602m2 =10.000m2\nάρα ΒΔ=100m, οπότε\nεπειδή η γωνία θ είναι ίση με τη γωνία ΒΔΓ (ως εντός εναλλάξ), παίρνουμε:\nF1x= 10·8/10Ν=8Ν και F1y=10·6/10Ν=6Ν\nΌμοια F2x=20·8/10=16Ν και F2y=20·6/10Ν=12Ν\nΚαι ΣFy=F2y-F1y= 12N-6N=6N με φορά προς τα κάτω.\nΑπό τον 2ο Ν.Ν παίρνουμε:\nα=ΣFy/m=6/0,4 m/s2=15 m/s2.\nΈτσι το σώμα θα κινηθεί παράλληλα προς την πλευρά ΒΓ και προς την πλευρά ΓΑ εκτελώντας ευθύγραμμη ομαλά επιταχυνόμενη κίνηση για την οποία θα έχουμε:\nυ=α·t (1) και y= ½ αt2 (2)\nΑπό την (2) λύνοντας ως προς t παίρνουμε:\nt2 =2y/a=2·30/15s2 ή t=2s.\nΟπότε και υ=15·2m/s=30m/s.\nα) Για τον ιοντισμό του ασθενούς οξέος ΗΑ έχουμε:\nΚαι επειδή Κα/C<0,01\nx=10-3 και pΗ=3\nΓια το δείκτη δίνεται ότι το pΚa=5,5 άρα το χρώμα του διαλύματος ανάλογα με το pΗ του διαλύματος, φαίνεται στο παρακάτω σχήμα:\nΚατά συνέπεια πριν ρίξουμε το ΝαΟΗ το χρώμα του διαλύματος είναι κίτρινο.\nβ) Ο αριθμός των mοl του οξέος είναι n=C·V= 0,1 mol.\nΈτσι μετά την προσθήκη του 0,05 mol NaOH θα έχουμε εξουδετέρωση της μισής ποσότητας του οξέος και στο διάλυμα θα περιέχονται 0,05 mol ΗΑ και 0,05 mol ΝαΑ, σύμφωνα με την χημική εξίσωση:\nΚαι οι αντίστοιχες συγκεντρώσεις Cοξ= 0,5Μ και Cαλ=0,5Μ.\nΤο διάλυμα αυτό είναι ρυθμιστικό, οπότε από την εξίσωση Η-Η παίρνουμε:\npΗ=pΚa+log (Cβας/Cοξ) = 6 + 0 = 6\nκαι το χρώμα του διαλύματος θα είναι πράσινο.\nγ) Ομοίως κατά την προσθήκη 1/11 mol NaOH θα έχουμε:\nΚαι οι αντίστοιχες συγκεντρώσεις Cοξ= 1/11 Μ και Cαλ=10/11 Μ.\npΗ=pΚa+log (Cβας/Cοξ) = 6 + log10 = 6+1=7\nκαι το χρώμα του διαλύματος θα είναι μπλε.\nΗ φάση του Σ είναι φΣ=2,5·2π= 5π (rad)\nΗ διαφορά φάσης μεταξύ δύο σημείων δίνεται από τη σχέση Δφ=2πΔx/λ, * οπότε\nΚαι επειδή το σημείο Σ βρίσκεται αριστερά του Σ θα έχει μεγαλύτερη φάση από το Σ, οπότε η φάση του Μ είναι φΜ= φΣ+π/2= 5,5π.\n* Η διαφορά φάσης μεταξύ δύο σημείων προκύπτει ως εξής:\na) Έχουμε εξουδετέρωση διαλύματος Βάσης (στο ποτήρι ζέσεως) από διάλυμα οξέος (στην προχοΐδα), άρα έχουμε οξυμετρία και όχι αλκαλιμετρία.\nb) Αν η βάση ήταν ισχυρή, τότε στο ισοδύναμο σημείο θα είχαμε pΗ=7, ενώ εδώ το pΗ=5, οπότε η βάση είναι ασθενής.\nc) Αν για πλήρη εξουδετέρωση απαιτούνται 40mL οξέος, τότε τη στιγμή που έχουμε προσθέσει 20mL του οξέος έχουμε εξουδετερώσει την μισή ποσότητα της βάσης και στο ποτήρι περιέχονται ίσες ποσότητες της ασθενούς βάσης και το άλατός της. Το διάλυμα είναι δηλαδή ρυθμιστικό για το οποίο ισχύει:\nd) Τη στιγμή της πλήρους εξουδετέρωσης στο διάλυμα περιέχεται μόνο ένα αλάτι π.χ. ΒΧ όπου μόνο το κατιόν αντιδρά με το νερό.\nΑφού pΗ=5 άρα x=10-5 ενώ Κα=10-8, οπότε:\nΚα=x2/C-x και κάνοντας την προσέγγιση C-x=C:\nC=x2/Κα = 0,01Μ\ne) α) Πριν αρχίσουμε την εξουδετέρωση το pΗ>8, άρα το χρώμα θα είναι μπλέ\nβ) ενδιάμεσο χρώμα (πράσινο).\nΗ ισχύς που καταναλώνει ο κινητήρας (ισοδύναμα που δίνει το ρεύμα στον κινητήρα) είναι Ρ=V·Ι=100W. Από αυτήν, μετατρέπεται σε θερμότητα ΡQ=Ι2·r=25·2W=50W.\nΆρα η Μηχανική ισχύς είναι ΡΜηχ=100W-50W=50W.\nΚατά συνέπεια η απάντηση είναι:\nΑπό το σχήμα φαίνεται η θέση των σημείων Κ και Λ (λαμβάνοντας υπόψη ότι η απόσταση μεταξύ δύο διαδοχικών δεσμών είναι ίση με λ/2=0,8m). Το σημείο Λ είναι μια κοιλία του στάσιμου, ενώ το Κ ταλαντώνεται με πλάτος Α΄ μικρότερο από 2Α.\ni) Τα σημεία Κ και Λ ταλαντώνονται ταυτόχρονα άρα δεν έχουν διαφορά φάσης μεταξύ τους και έτσι φΛ=40π.\nii) Η μέγιστη ταχύτητα ταλάντωσης ενός σημείου είναι υmαx=Α·ω, και κατά συνέπεια το σημείο Λ που ταλαντώνεται με μεγαλύτερο πλάτος θα έχει και μεγαλύτερη μέγιστη ταχύτητα ταλάντωσης.\nΈστω ένα ασθενές οξύ ΗΔ. Για τον ιοντισμό του έχουμε:\nΕνώ για την εξουδετέρωση εξάλλου έχουμε:\nα) Βλέπουμε ότι τα mοl κατά την εξουδετέρωση είναι ίσα. Κατά συνέπεια το οξύ ΗΓ που απαιτεί τον μεγαλύτερο όγκο διαλύματος ΝαΟΗ έχει περισσότερα mοl, άρα μεγαλύτερη συγκέντρωση και θα έπρεπε να είχε μικρότερο pΗ από τα άλλα δύο διαλύματα. Οπότε το ΗΓ είναι ασθενές οξύ.\nΑφού τα διαλύματα των ΗΑ και ΗΒ απαιτούν ίσους όγκους διαλυμάτων βάσης, περιέχουν ίσο αριθμό mol οξέων και έχουν την ίδια συγκέντρωση. Το ΗΒ έχει μεταξύ των δύο μικρότερο pΗ, άρα αυτό είναι ισχυρότερο.\nβ) Για ένα ισχυρό οξύ, όταν εκατονταπλασιάσουμε τον όγκο, αραιώνοντάς το με νερό, τότε και η [Η3Ο+] υποεκατονταπλασιάζεται, δηλαδή:\nΤο οξύ που με την αραίωση αυξήθηκε το pΗ του κατά δύο μονάδες είναι το ΗΒ, οπότε αυτό είναι το ισχυρό.\nγ) Αφού το ΗΒ είναι ισχυρό με pΗ=3 θα έχει συγκέντρωση C=10-3Μ ίδια με το διάλυμα του οξέος ΗΑ. Άρα για το ΗΑ:\n[Η3Ο+]=10-4 = α·10-3\nΑφού το ΗΓ απαιτεί τετραπλάσιο όγκο διαλύματος ΝαΟΗ θα περιέχει και τετραπλάσιο αριθμό mοl άρα και συγκέντρωση C3=4·10-3Μ. Οπότε:\n[Η3Ο+]=10-3 = α3·4·10-3\nΤο σημείο Κ απέχει από το δεσμό Δ απόσταση x= 1m= 1/2 λ/2, άρα το σημείο Κ είναι κοιλία, η οποία ταλαντώνεται με πλάτος 2Α = 0,2m, οπότε Α=0,1m.\nΓια τη στιγμή που παρουσιάζεται στο σχήμα, όπου τα σημεία βρίσκονται στις ακραίες θέσεις της ταλάντωσης τους, θεωρώντας ότι στη θέση του δεσμού x=0 για τη μορφή του μέσου, μπορούμε να γράψουμε για το πλάτος ταλάντωσης των διαφόρων σημείων του μέσου:\nA= 0,2 ημ2πx/4\nκαι για x=0,5m παίρνουμε\nA= 0,2ημ π/4 ή\nα) Αν στην εξίσωση του κύματος που διαδίδεται προς τα δεξιά, αντικαταστήσουμε όπου x=4m, θα πάρουμε:\nyB= 0,1 ημ2π(t-2) = 0,1 ημ(2πt-4π) (1)\nβ) Η εξίσωση (1) περιγράφει την εξίσωση ταλάντωσης του Β εξαιτίας του κύματος που διαδίδεται προς τα δεξιά. Το σημείο αυτό λειτουργεί σαν πηγή του κύματος που θα διαδοθεί προς τα αριστερά. Έτσι για ένα σημείο Σ, στη θέση x, η εξίσωση ταλάντωσής του θα είναι:\ny= 0,1 ημ[2π(t-t1)-4π+π] (2)\nόπου t1 το χρονικό διάστημα που θα χρειαστεί το κύμα να φτάσει από το Β στο Σ, δηλαδή t1=(4-x)/2 αφού η ταχύτητα του κύματος είναι υ=λ/Τ=2m/s, ενώ εμφανίζεται και μια διαφορά φάσεως ίση με π, λόγω ανάκλασης σε σταθερό άκρο.\nΈτσι από την (2) παίρνουμε:\ny= 0,1 ημ[2π(t-(4-x)/2-3π] ή\ny= 0,1 ημ(2πt-4π+2πx/2-3π) ή\ny= 0,1 ημ2π(t+x/2-7/2) (3)\nΗ εξίσωση (3) είναι η εξίσωση του κύματος που διαδίδεται προς τα αριστερά.\nγ) Από την αρχή της επαλληλίας για την συμβολή των δύο κυμάτων παίρνουμε:\ny= 0,1 ημ 2π(t-x/2) + 0,1 ημ2π ημ2π(t+x/2-7/2) =\n2·0,1 συν2π(t+x/2-7/2-t+x/2)/2 · ημ2π(t+x/2-7/2+t-x/2)/2 ή\ny= 0,2 συν2π(x/2-7/4)·ημ2π(t-7/4) (S.Ι) (4)\nΗ εξίσωση (4) είναι η εξίσωση του στάσιμου κύματος που δημιουργείται πάνω στη χορδή.\nδ) Το πλάτος ταλάντωσης των διαφόρων σημείων του μέσου είναι:\nΘέτοντας στην εξίσωση αυτή x=0 παίρνουμε το πλάτος ταλάντωσης του άκρου Ο:\nΑ΄= 0,2 συν(-7π/2) = 0\nΆρα στο άκρο Ο δημιουργείται δεσμός.\nε) Ο χρόνος που απαιτείται για να φτάσει το κύμα στο άκρο Β είναι t1=L/υ=2s και άλλα 2s να επιστρέψει, άρα το ανακλώμενο κύμα φτάνει στο άκρο Ο την χρονική στιγμή t2=4s.\nΑντικαθιστώντας το t στην εξίσωση (4) θα έχουμε:\ny= 0,2 συν2π(x/2-7/4)·ημ2π(4-7/4) ή\ny= 0,2 συν2π(x/2-7/4)·ημ2π(9/4) ή\ny= 0,2 συν2π(x/2-7/4)·ημ9π/2 ή\ny= 0,2 συν2π(x/2-7/4)=0,2συν(πx-7π/2) ή\ny= 0,2συν(πx-2π-3π/2)= - 0,2 ημπx\nΣυνεπώς το στιγμιότυπο του κύματος είναι αυτό του παρακάτω σχήματος.\nστ) Με αντίστοιχο τρόπο μπορούμε να βρούμε ότι τότε στο άκρο Ο θα είχαμε δημιουργία κοιλίας.\nΓια αναλυτικότερη μελέτη, ανοίξτε το παρακάτω αρχείο.\n1) Η ένταση του ρεύματος που διαρρέει το κύκλωμα υπολογίζεται από το νόμο του Οhm για κλειστό κύκλωμα:\nΗ τάση μεταξύ των οπλισμών του πυκνωτή είναι ίση με την τάση στα άκρα του αντιστάτη R1, δηλαδή V1=ΙR1= 25V, οπότε το φορτίο του πυκνωτή είναι:\n2) Μόλις ανοίξουμε το διακόπτη ο πυκνωτής εκφορτίζεται, ο αντιστάτης R1 διαρρέεται από ρεύμα και η ενέργεια που αρχικά είχε αποθηκευτεί στον πυκνωτή μετατρέπεται σε θερμότητα στον αντιστάτη R1. Δηλαδή:\nQ= U= ½ CV12 = ½ 5·10-6·625J =1,5625·10-3J.\n3) Στο δεύτερο κύκλωμα η τάση στους οπλισμούς του πυκνωτή είναι ίση με:\nV2=Ι·(R1+R2) = 5Α·8Ω=40V,\nάρα η ενέργεια που είναι αποθηκευμένη στον πυκνωτή είναι:\nU= ½ CV2 = ½ 5·10-6·1600V2 = 4·10-3J.\nΤο θέμα είναι πόση από αυτήν την ενέργεια θα μετατραπεί σε θερμότητα πάνω στον αντιστάτη R1 και πόση στον αντιστάτη R2.\nΤο ρεύμα που διαρρέει τους αντιστάτες, δεν είναι σταθερής έντασης, οπότε δεν μπορούμε να χρησιμοποιήσουμε το νόμο του Jοule Q=Ι2Rt ( άλλωστε δεν ξέρουμε και τον χρόνο εκφόρτισης). Κάθε στιγμή όμως πάνω σε κάθε αντιστάτη παράγεται θερμότητα με ισχύ Ρ1=Ι2R1 και Ρ2=Ι2R2, οπότε με διαίρεση κατά μέλη παίρνουμε:\nΡ1/Ρ2 = R1/R2 = 5/3 ή\nΡ1/(Ρ1+Ρ2) = 5/(5+3) ή\nΡ1 = 5/8 Ρολ\nΚατά συνέπεια και η συνολική θερμότητα που παράγεται πάνω στον αντιστάτη R1 θα είναι τα 5/8 της συνολικής θερμότητας, η οποία είναι ίση με την ενέργεια του πυκνωτή.\nΆρα Q1= 5/8 · 4·10-3J = 2,5· 10-3J.\nΣημείωση: Με χρήση πιο δύσκολων Μαθηματικών θα μπορούσαμε να αποδείξουμε τα παραπάνω με καλύτερο τρόπο, αλλά στα πλαίσια της Β΄ Λυκείου, προτείνεται η παραπάνω απόδειξη.


Ζωγραφική με αλάτι - Ftiaxto.gr\nΠαραδέξου πως περιμένεις πως και πως να σου κάνει δώρο το παιδάκι σου την Κυριακή. Όπως και να το κάνουμε η γιορτή της μητέρας είναι σημαντική για όλες τις μαμάδες, αλλά και τις γιαγιάδες. Στο www.jugglingwithkids.com βρήκα πως μπορούν τα πιτσιρίκια να εκφραστούν φτιάχνοντας τέλειες ζωγραφιές με έναν πρωτότυπο και πολύ διασκεδαστικό τρόπο. Θες να τους δείξεις πως;\nΧαρτιά κανσόν ή χαρτόνι\nΠινέλο ή σταγονόμετρο\nΜπολάκια ή πλαστικά ποτήρια για τα χρώματα\nΆσε το πιτσιρίκι σου να φτιάξει μία ζωγραφιά με την κόλλα επάνω στο χαρτόνι.\nΡίξτε από πάνω μια παχιά στρώση αλάτι να κολλήσει καλά πάνω στην κόλλα.\nΑφού αραιώσετε τα χρώματα ζαχαροπλαστικής σε διαφορετικά δοχεία, με το πινέλο ή με το σταγονόμετρο ρίξτε μπογιά ακολουθώντας το σχέδιο.\nΚαλό είναι να ξεπλένετε το πινέλο από χρώμα σε χρώμα για να μην μπερδεύονται οι αποχρώσεις.\nΤα παιδιά θα τρελλαθούν βλέποντας πως το αλάτι απορροφά το χρώμα.\nΑφήστε το να στεγνώσει και το “έργο τέχνης” είναι έτοιμο. Δεν θα κρατήσει για πάντα, αλλά μπορείτε όποτε θέλετε να φτιάξετε καινούργιες ζωγραφιές!\nαλάτι, γιορτή της μητέρας, δώρο, έμπνευση, ζωγραφική, παιδί, ρευστή κόλλα, τέχνη, χρώματα, χρώματα ζαχαροπλαστικής\nΦτιάξτο 9 May 2014


Γιώργος Γεραπετρίτης κορωνοϊός: Ανοιχτό το ενδεχόμενο νέων μέτρων, ακόμα και αιφνιδιαστικά - Hellenic Voice\nΑρχική Πολιτική Γιώργος Γεραπετρίτης κορωνοϊός: Ανοιχτό το ενδεχόμενο νέων μέτρων, ακόμα και αιφνιδιαστικά\nΓιώργος Γεραπετρίτης κορωνοϊός: Ανοιχτό το ενδεχόμενο νέων μέτρων, ακόμα και αιφνιδιαστικά\nΕιδικότερα, από τις 11 Ιανουαρίου που ξεκινά η λειτουργία της Βουλής «ξεκινά ένα τσουνάμι μεταρρυθμίσεων», ανέφερε ο Γ. Γεραπετρίτης, σε θέματα που έχουν να κάνουν με τον εκσυγχρονισμό του ΑΣΕΠ, με τα εξοπλιστικά, με την επιτάχυνση στις δημόσιες συμβάσεις, το μεγάλο εργασιακό νομοσχέδιο «έτσι ώστε να φύγουμε από παρωχημένες διατάξεις», όπως παρατήρησε. Ενώ αναφερόμενος στις αποφάσεις του Υπουργικού Συμβουλίου του Δεκεμβρίου για τα νομοθετήματα και τις δράσεις ανά Υπουργείο, υπογράμμισε πως «για πρώτη φορά στην Ελλάδα υπάρχει κεντρικός σχεδιασμός» καθώς και «τέτοιο πλαίσιο δημοκρατικής λογοδοσίας».\nΑπαντώντας στα ερωτήματα για τον ανασχηματισμό επέμεινε πως «αναδεικνύει ότι έχουμε πετυχημένη κυβέρνηση αφού δεν υπάρχουν τεκτονικές αλλαγές». Ενώ στην κριτική ειδικότερα για πολυπληθές υπουργικό σχήμα αντέτεινε πως «σημασία έχει το ‘βαρύ όχημα’ να τρέχει με την αναγκαία ταχύτητα και να είναι ασφαλές, και όχι αν έχει 5 ή 7 άτομα». Σύμφωνα δε με την προσέγγιση του υπουργού Επικρατείας το σχήμα είναι λειτουργικό και όχι βαρύ. Στα θέματα των σχέσεων με την Εκκλησία, δήλωσε ότι η κυβέρνηση θα κάνει εκείνο που πρέπει για να διασφαλίσει τη δημόσια υγεία και η Εκκλησία θα πρέπει να διατηρήσει την καλή παράσταση που έχει απέναντι στο ποίμνιο. Είμαστε στην ίδια πλευρά, όλοι μαζί πρέπει να ξεπεράσουμε την κρίση, σημείωσε εμφατικά εξάλλου.\nΑνάμεσα στον πρωθυπουργό και τον αρχιεπίσκοπο υπάρχει σχέση αμοιβαίου σεβασμού και αλληλοκατανόησης και έχουν διαρκή επικοινωνία, ανέφερε ακόμη ενώ επανέλαβε πως αναφορικά με τις αποφάσεις για τους ναούς κατά τη γιορτή των Φώτων, πως η Εκκλησία ήταν ενήμερη.\nΟι ρόλοι κράτους και εκκλησίας είναι διακριτοί, συνέχισε, ενώ χαρακτήρισε παράδοξες ή αστείες τις αναφορές ότι ο πρωθυπουργός λαμβάνει αποφάσεις βασιζόμενος μόνο στις εισηγήσεις συνεργατών του. Ερωτηθείς ειδικά για το ρόλο που ο ίδιος έπαιξε, ο Γ. Γεραπετρίτης γνωστοποίησε ότι υπάρχει πάρα πολύ στενή συνεργασία με το γραφείο του αρχιεπισκόπου και τη Διαρκή Ιερά Σύνοδο, επίσης ότι «χάρη στη δική μας παρέμβαση επιλύθηκαν πολλά και σημαντικά ζητήματα μεταξύ κράτους και εκκλησίας».\nΣε άλλα θέματα που σχετίζονται με την πανδημία, άφησε ανοιχτό, το ενδεχόμενο να ληφθούν νέα μέτρα, και μάλιστα αιφνιδιαστικά, λέγοντας ότι το φαινόμενο της πανδημίας είναι δυναμικό. Δεν μπορείς να αποκλείσεις οποιοδήποτε μέτρο. Αν χρειαστεί να προχωρήσουμε εκ νέου σε απαγόρευση των δραστηριοτήτων θα το πράξουμε εάν είναι αναγκαίο, σημείωσε χαρακτηριστικά.\nΕξάλλου, από ό,τι φαίνεται, το click away θα επανέλθει άμεσα στη λειτουργία, ίσως κι από Δευτέρα. Αυτό θα το κρίνει η επιτροπή λοιμωξιολόγων – επιδημιολόγων τις επόμενες ώρες.Σχετικά με τα σχολεία, ο υπουργός εξήγησε ότι η κυβέρνηση ήθελε να ανοίξουν όλες οι βαθμίδες της εκπαίδευσης, ωστόσο η Επιτροπή έκρινε ότι δε βρισκόμαστε σε αυτό το στάδιο και προτείνει τη λογική του σταδιακού ανοίγματος, ώστε να αξιολογούνται τα δεδομένα.\nΑντιθέτως, σχετικά με τα ψώνια με ραντεβού στα καταστήματα, διευκρίνισε πως δεν είμαστε σε αυτή τη φάση ακόμα, αφού προηγείται η επαναλειτουργία των σχολείων. Σε σχέση με όσα ακούγονται για έλλειψη στις σύριγγες, απάντησε πως δεν υπάρχει τέτοια πιθανότητα, άλλωστε θα γίνει μια πολύ μεγάλη προμήθεια. Στο θέμα τέλος που κυριαρχεί τη διεθνή επικαιρότητα, τις εξελίξεις στις ΗΠΑ, ο υπουργός Επικρατείας δεν έκρυψε τον προβληματισμό του πολλώ μάλλον που «οι ΗΠΑ δεν είναι μια απλή χώρα, είναι η μήτρα της σύγχρονης δημοκρατίας».\nΠροηγούμενο άρθροDow Jones: Το χάος στο Καπιτώλιο δεν επηρέασε τον δείκτη – Κατέγραψε νέο ρεκόρ\nΕπόμενο άρθροΙωάννα Μαλέσκου: Ο καλεσμένος από το παρελθόν που την έκανε να κλάψει στον αέρα


Κυριακή, 19-Μαϊ-2019 09:23\nΤη Δευτέρα 20 Μαΐου τίθενται σε ισχύ οι αλλαγές στον Φόρο Προστιθέμενης Αξίας. Προϊόντα και υπηρεσίες ευρείας κατανάλωσης μετατάσσονται σε χαμηλότερο συντελεστή ΦΠΑ και αναμένεται –εφόσον οι μειώσεις δεν απορροφηθούν από τις επιχειρήσεις που αντιμετωπίζουν την εξοντωτική υπερφορολόγηση– να πωλούνται φθηνότερα. Την ίδια ημέρα αλλά και το επόμενο διάστημα τα λογιστήρια των επιχειρήσεων καλούνται να ανέβουν έναν "γολγοθά" και να αντιμετωπίσουν τη σύγχυση και την πολυπλοκότητα που προκαλεί η αλλαγή του ΦΠΑ μέσα στον μήνα. Για πρώτη φορά στα χρονικά αλλαγές στον ΦΠΑ δεν γίνονται στην αρχή του επόμενου μήνα, αλλά την 20ή του μήνα με ό,τι αυτό συνεπάγεται για τις προσαρμογές που πρέπει να γίνουν σε λογιστήρια και ταμειακές μηχανές. Με τις παρεμβάσεις που έκανε τις προηγούμενες ημέρες το υπουργείο Οικονομικών μετατάσσεται σε μειωμένο συντελεστή και ο καφές και οι χυμοί όταν πωλούνται στο ράφι των σούπερ μάρκετ. Ωστόσο, οι φορολογούμενοι θα συνεχίσουν να πληρώνουν τον καφέ ως υπηρεσία εστίασης με συντελεστή ΦΠΑ 24%, όπως διαμορφώθηκε τον Αύγουστο του 2015 στο πλαίσιο των φορολογικών μέτρων που πήρε η κυβέρνηση με την υπογραφή του τρίτου Μνημονίου.\nΟι παρεμβάσεις φορολογικού χαρακτήρα που τίθενται σε εφαρμογή από αύριο περιλαμβάνουν:\n- Τη μετάταξη από συντελεστή ΦΠΑ 24% σε συντελεστή 13% των υπηρεσιών εστίασης. Συγκεκριμένα, μετατίθεται στον μειωμένο συντελεστή ΦΠΑ η εκμετάλλευση καφενείων, καφετεριών, ζαχαροπλαστείων, εστιατορίων, ψητοπωλείων, οινομαγειρείων και άλλων συναφών με αυτές επιχειρήσεων. Θα πρέπει να σημειωθεί ότι ο καφές, τα αναψυκτικά και τα οινοπνευματώδη ποτά παραμένουν σε ΦΠΑ 24%. Ένας μέσος λογαριασμός σε εστιατόριο για μια τετραμελή οικογένεια υπολογίζεται σήμερα σε περίπου 60 ευρώ. Από αυτά υπολογίζεται ότι θα υπαχθεί στον μειωμένο συντελεστή ΦΠΑ το ποσό των 40 ευρώ, δηλαδή το 67%. Έτσι με τη μείωση του συντελεστή ΦΠΑ της εστίασης στο 13% ο συνολικός λογαριασμός για μια τετραμελή οικογένεια πρόκειται να μειωθεί από 60 σε 56,5 ευρώ. Δηλαδή το όφελος θα είναι της τάξης των περίπου 3,5 ευρώ.\n- Τη μετάταξη από συντελεστή ΦΠΑ 24% σε ΦΠΑ 13% για βασικά προϊόντα στα ράφια, όπως είναι τα λάδια, παρασκευάσματα κρεάτων και ψαριών, κακάο, ζύμες, αλάτι, ξίδια, ζάχαρη, προϊόντα δημητριακών, παρασκευάσματα για σάλτσες, παγωτά, παρασκευάσματα για σούπες, ζωμοί, και γενικώς τα τυποποιημένα μη νωπά τρόφιμα. Επίσης περνά σε μειωμένο συντελεστή ΦΠΑ ο καφές και άλλα δημοφιλή ροφήματα. Εφόσον η μείωση του συντελεστή ΦΠΑ περάσει στο σύνολό της στην τελική τιμή των παραπάνω προϊόντων τότε θα υπάρξει μια μείωση της τάξης περίπου του 9%. Για παράδειγμα, η τιμή του τυποποιημένου και συσκευασμένου ρυζιού από 4,7 ευρώ το κιλό θα μειωθεί σε 4,28 ευρώ. Ένα πακέτο μακαρόνια από 0,50 ευρώ αναμένεται να μειωθεί σε 0,45 ευρώ.\n- Το ηλεκτρικό ρεύμα, το φυσικό αέριο και η τηλεθέρμανση μετατάσσονται από το 13% ΦΠΑ στο 6%. Μια μέση διμηνιαία κατανάλωση ηλεκτρικού ρεύματος ύψους 80 ευρώ θα περιοριστεί λόγω της μείωσης στα 75 ευρώ, δηλαδή το νοικοκυριό θα έχει ένα όφελος της τάξης των 5 ευρώ.\nΑπό τις διατάξεις μείωσης του ΦΠΑ επέρχεται για φέτος απώλεια φορολογικών εσόδων για το Δημόσιο ύψους 441 εκατ. ευρώ και άλλων 667 εκατ. ευρώ το 2020. Θα πρέπει να σημειωθεί ότι τα περισσότερα από τα προηγούμενα μέτρα απλώς ακυρώνουν επιβαρύνσεις που είχε φέρει η κυβέρνηση στο πλαίσιο των μέτρων που περιλάμβανε το πρώτο πακέτο μέτρων του τρίτου Μνημονίου: Ο ΦΠΑ στην εστίαση επιστρέφει στο 13% από το 24% που ίσχυε από τον Αύγουστο. Να σημειωθεί, μάλιστα, ότι στο 13% ήταν μέχρι τον Αύγουστο του 2015 το σύνολο των υπηρεσιών εστίασης, δηλ. και ο σερβιριζόμενος καφές και τα σερβιριζόμενα αναψυκτικά. Το ίδιο ισχύει και για τα τυποποιημένα μη νωπά τρόφιμα, που μετατάχθηκαν στον κανονικό συντελεστή ΦΠΑ 24% (23% ήταν τότε) τον Αύγουστο του 2015, για να επιστρέψουν έπειτα από 4 χρόνια του τρίτου Μνημονίου.\nΑλλαγές στον ακατάσχετο λογαριασμό\nΤμηματική αύξηση του ακατάσχετου ορίου που ισχύει για έναν τραπεζικό λογαριασμό θεσπίστηκε με προεκλογικού χαρακτήρα τροπολογία που κατέθεσε και ψήφισε η κυβέρνηση. Η αύξηση, ωστόσο, αφορά λίγους και συγκεκριμένα μόνο όσους καταβάλλουν δόση ρύθμισης άνω των 416 ευρώ. Σήμερα ισχύει ακατάσχετο όριο για έναν τραπεζικό λογαριασμό που δηλώνεται από τον φορολογούμενο στο Taxisnet και μόνο για ποσό έως 1.250 ευρώ. Το όριο αυτό αποτελεί σφιχτή θηλιά στο λαιμό επαγγελματιών και μικρομεσαίων επιχειρήσεων καθώς υποχρεώνονται να κινούνται στο όριο της βιωσιμότητάς τους με περιορισμένη ρευστότητα. Το ακατάσχετο όριο με βάση όσα προβλέπει η τροπολογία που ψηφίστηκε θα αυξάνεται για όσους οφειλέτες ρυθμίζουν την οφειλή τους και παραμένουν συνεπείς στη ρύθμιση.\nΓια παράδειγμα, ένας φορολογούμενος έχει ρυθμίσει την οφειλή του και καταβάλλει μηνιαίως το ποσό των 500 ευρώ για την εξυπηρέτηση του χρέους του. Ανάλογα με το είδος του φόρου που χρωστά το ποσό της μηνιαίας δόσης θα πολλαπλασιάζεται με συντελεστή 3 ή 4,5. Έτσι το νέο ακατάσχετο όριο θα διαμορφώνεται από 1.500 έως 2.250 ευρώ. Ο οφειλέτης του παραδείγματος θα έχει έτσι μια αύξηση του ακατάσχετου ορίου στον τραπεζικό του λογαριασμό της τάξης των 250 έως 1.000 ευρώ αφού το ακατάσχετο όριο που έχει σήμερα είναι 1.250 ευρώ.


04/11/2017 & 05/11/2017 - Παιδικές εκδηλώσεις από τις εκδόσεις Μεταίχμιο ~ Το μεγαλείο των Τεχνών...\nτο Σάββατο, 04 Νοεμβρίου 2017, στις 12:30μ.μ., στον ΠΟΛΥΧΩΡΟ ΜΕΤΑΙΧΜΙΟ (Ιπποκράτους 118, Αθήνα).\nΣε ποιον αρέσει να κερδίζει; Σε μεγάλους και παιδιά! Σε ποιον αρέσει να χάνει; Σε κανέναν φυσικά. Ελάτε να παίξουμε, να γελάσουμε, να κερδίσουμε, αλλά και να χάσουμε. Με τον Έκτορα, τον Λεωνίδα και τον Αχιλλέα, θα παίξουμε όλοι μαζί παρέα. Θα καταλάβουμε πως το παιχνίδι είναι που έχει αξία, ενώ η νίκη δεν έχει τελικά και τόση σημασία.\nτο Σάββατο, 04 Νοεμβρίου 2017, στις 11.00π.μ., στον Παιδικό ΙΑΝΟ (Σταδίου 24, Αθήνα).\nΤα βιβλιοπωλεία ΕΥΡΙΠΙΔΗΣ και οι εκδόσεις ΜΕΤΑΙΧΜΙΟ προσκαλούν τους μικρούς τους φίλους σε εκδήλωση με αφορμή τα βιβλία της σειράς «Ο μικρός δράκος Καρύδας» του Ίνγκο Ζίγκνερ το Σάββατο, 04 Νοεμβρίου 2017, στις 12.00μ.μ., στο παιδικό τμήμα του Ευριπίδη, στην Κηφισιά (Λ. Κηφισίας 310).\nτο Σάββατο, 04 Νοεμβρίου 2017, στις 12.00μ.μ., στο PUBLIC της Τσιμισκή (Τσιμισκή 24-Μητροπόλεως 33, Θεσσαλονίκη).\nΤο βιβλιοπωλείο-καφέ BOOKTALKS και οι εκδόσεις ΜΕΤΑΙΧΜΙΟ προσκαλούν τους μικρούς τους φίλους σε εκδήλωση με αφορμή το νέο βιβλίο της Κατερίνας Ανωγιαννάκη\nτην Κυριακή, 05 Νοεμβρίου 2017, στις 12.00μ.μ., στον χώρο του βιβλιοπωλείου (Αρτέμιδος 47 και Αγ. Αλεξάνδρου 58, Π. Φάληρο).


NEWSALAMINA.NET: ΜΗΝΥΜΑ ΠΡΟΣ ΠΡΟΕΔΡΟ Ν.Δ.\nΚύριε Κ. Μητσοτάκη. Συμβουλή!!!\nΈτσι γίνατε αιχμάλωτος της Σιωνιστικής Ν.Τ.Π. & της\nΣύμφωνα με τις δημοσκοπήσεις θα κάνετε Κυβέρνηση με τη Φώφη, δηλαδή πάλι ΣαμαροΒενιζέλοι........\nΟ Λαός λέει τη παροιμία, «Τι είχες Γιάννη, τι είχα πάντα».\nΕκτός από τη ΧΡΕΟΚΟΠΙΑ που μας επέβαλαν, η Ελλάδα απειλείται με διαμελισμό.\nΠοίος θα αντιδράσει;;; Ο Κυριάκος, ή Ο Τσίπρας, ή η Φώφη;;;\nΗ Ελλάδα ευρίσκεται ΥΠΟ ΚΑΤΟΧΗ του ΡΟΤΣΙΛΝΤ & ΕΛΙΤ.\nΟ Κυριάκος υπόσχεται μεταρρυθμίσεις, είναι αυτό που θέλουν οι Σιωνιστές δανειστές.\nΜεταρρυθμίσεις σημαίνει μείωση μισθών και συντάξεων.\nΗ Ελλάδα είναι υπό κατοχή της ΕΛΙΤ, των δανειστών.\nΠοίος θα αντιδράσει;;;;;;;;;;;;


Εχω ζήσει πάνω από δέκα εθνικές, εκλογικές αναμετρήσεις, θυμάμαι αμυδρά κι άλλες τρεις, προηγούμενες, βάλε και τις ευρωεκλογές, βάλε και τις δημοτικές εκλογές, ξεπερνούν τις τριάντα όλες μαζί. Τέτοια αγωνία δεν είχα ποτέ και μάλιστα ξέροντας ποιος θα βγει. Είναι μια αγωνία για τι σκέφτονται, τι πιστεύουν, τι (ναι!) θα ψηφίσουν οι δικοί μου άνθρωποι, οι αγαπημένοι, οι σύντροφοι στη ζωή και στη δουλειά, οι φίλοι, οι πραγματικοί φίλοι. Είναι η πρώτη φορά που δεν θέλω να τους επηρεάσω ούτε στο ελάχιστο κι ας έχω από καιρό αποφασίσει ο ίδιος τι θα κάνω (όχι με ενθουσιασμό, ομολογώ). Όχι ότι ποτέ έχω «ψήσει» κάποιον αλλά τώρα δεν θέλω καν να πω εκείνο το «έλα ρε συ, σκέψου το καλύτερα…». Τίποτα. Θέλω να είμαι απλός παρατηρητής, να τους ακούσω, να τους διαβάσω, να δω γραμμένες στα πρόσωπά τους τις σκέψεις τους. Για μένα έχει πολύ μεγάλη σημασία να δω και να μετρήσω, έχουμε τους ίδιους φόβους, έχουμε παρόμοιες ελπίδες, έχουμε αφεθεί, έχουμε γίνει εκείνο που σιχαινόμασταν κάποτε, το παλεύουν, το παλεύουμε ακόμη; Κι εκείνο το παλιό «φοβάμαι όλα αυτά που θα γίνουν για μένα χωρίς εμένα» δεν μου λέει τίποτα. Εδώ και λίγα χρόνια έχω περάσει στο «φοβάμαι όλα αυτά που θα γίνουν για εμάς χωρίς αυτούς» κι ακόμη «φοβάμαι όλα αυτά που ΔΕΝ θα γίνουν!». Ισως επειδή έχω τη βεβαιότητα ότι λιγοστεύουμε. Λιγοστεύουν οι φίλοι. Γερνάμε. Όχι μόνο εμείς και όχι μόνο ηλικιακά. Βλέπω εδώ μέσα παιδιά, αγόρια και κορίτσια πρόωρα γερασμένα, ακόμη κι από εκείνα που καμιά φορά σχολιάζουν μέσα σ’αυτό το μπλογκ. Παιδιά που δεν θέλουν να σπάσουν τ’ αυγά. Που τα τρομοκρατεί, λένε, η υπερβολή (εγώ την υπερβολή τη μεταφράζω σε πάθος, σε όνειρο). Καμιά φορά τα τσιγκλάω. Ξέρω ότι δεν κάνω καλά. Αυτός που έχει παραδώσει τα όπλα αντιδρά άσχημα όταν τον τσιγκλάνε, τον καταλαβαίνω, το έχω ζήσει κι εγώ. Δεν μου αρέσει να μου την λένε επειδή δεν άντεξα να πάω παρακάτω, επειδή κόπηκαν τα πόδια μου και κάθισα στο παγκάκι. Γενικά δεν μου αρέσει να μου την λένε αλλά πολύ περισσότερο όταν είμαι όντως αδύναμος. Τότε το μόνο που θέλω είναι να με πάρει κάποιος από το χέρι και να μου πει μαλακά «έλα, πάμε λίγο ακόμη, ας προχωρήσουμε άλλα δύο βήματα». Τότε μπορεί και να κάνω άλλα τριάντα. Είναι και αυτό που γράφει ο Crazy: “Φέτος έμαθα κάτι, δεν έχει σημασία τι έχεις πίσω σου, αλλά ποιους έχεις δίπλα σου και τι σχεδιάζεις μπροστά σου”.\nΠως έφτασαν εδώ οι σκέψεις που ξεκίνησαν από τις εκλογές; Δεν ξέρω. Ξέρω όμως ότι σ’ αυτή τη ζωή όλα μπορεί να γίνουν αφορμές όπως και όλα μπορεί να γίνουν αδιέξοδα. Ισως πάλι να είναι αυτή η μυρωδιά του καπνού που με οδήγησε μέχρι εδώ. Σαν κάτι να τελειώνει οριστικά…\nΣημειώσεις Σκέψεις Φίλοι\nΑνώνυμος 24 Αυγούστου 2007 - 9:01 μ.μ.\nεξαιρετικό ποστ αδέρφι. Γερνάμε αλλά το πορτρέτο μας και το μυαλό μας παραμένει αγέραστο και ακμαίο. Πάντα στριφογυρίζουν σα φίδια οι σκέψεις μας -λίγο πριν κοιμηθούμε- της ανατροπής της υπερβολής, της έκπληξης. Η συμβατικότητά μας έχει να κάνει όχι με εμάς αλλά με τους επιβάτες μας. Η ζωή είναι πλοίο καπτεν το ξέρεις καλύτερα κι αν το ρίξουμε στα βράχια πρέπει να είμαστε μόνοι μας. Εμείς και και το σκούρο αλμυρό νερό.\nNeva Give up. Neva Surrenda.\nοι σκιές μιλάν 24 Αυγούστου 2007 - 9:56 μ.μ.\nΤότε το μόνο που θέλω είναι να με πάρει κάποιος από το χέρι και να μου πει μαλακά «έλα, πάμε λίγο ακόμη, ας προχωρήσουμε άλλα δύο βήματα».\nΑνώνυμος 25 Αυγούστου 2007 - 10:57 π.μ.\nΗ ΚΥΒΕΡΝΗΣΗ ΕΙΝΑΙ ΓΙΑ ΝΑ ΚΥΒΕΡΝΑΕΙ... ΟΙ ΚΛΕΦΤΕΣ ΓΙΑ ΝΑ ΚΛΕΒΟΥΝ... ΟΙ ΕΜΠΡΗΣΤΕΣ ΓΙΑ ΝΑ ΒΑΖΟΥΝ ΦΩΤΙΕΣ... ΚΑΙ Η ΠΥΡΟΣΒΕΣΤΙΚΗ ΝΑ ΤΙΣ ΣΒΗΝΕΙ!\nΠΟΙΟΣ ΔΕΝ ΕΚΑΝΕ ΣΩΣΤΑ ΤΗ ΔΟΥΛΕΙΑ ΤΟΥ;\nANemos 25 Αυγούστου 2007 - 12:26 μ.μ.\nΑκυρο το ποστ!


Ορειβατικό σκι - Anilio Park\nΛΙΓΑ ΛΟΓΙΑ ΓΙΑ ΤΟ ΟΡΕΙΒΑΤΙΚΟ ΣΚΙ\nΓια τους free riders το Anilio Park είναι μια πρόσκληση, να γνωρίσουν και να ανακαλύψουν τις χιονισμένες βουνοκορφές της Πίνδου με θέα προς όλες τις κορυφογραμμές της χώρας μας, Τύμφη, Τζουμέρκα, Όλυμπο, Σμόλικα και Γράμμο.\nΟΡΕΙΒΑΤΙΚΟ ΣΚΙ ΣΤΟ ANILIO PARK\nΤο Χιονοδρομικό Κέντρο του Anilio Park διαθέτει πίστα ορειβατικού σκι και τον κατάλληλο εξοπλισμό, δίνοντας την ευκαιρία στους χιονοδρόμους κατάβασης να έλθουν σε επαφή με αυτό το συναρπαστικό άθλημα.\nΠέδιλα ορειβατικού σκι\nΜοιάζουν πολύ με τα κλασικά πέδιλα κατάβασης του σκι. Διαφέρουν όμως στο βάρος, είναι πολύ πιο ελαφριά, και στον τρόπο κατασκευής\nΜοιάζουν με τις κανονικές μπότες του σκι αλλά η βασική τους διαφορά είναι ότι επιτρέπουν την ελεύθερη κίνηση της ποδοκνημικής άρθρωσης, ώστε να είναι πιο άνετη και όσο γίνεται φυσική η κίνηση στην ανάβαση. Οι μπότες αυτές έχουν ρύθμιση ανάβασης και κατάβασης ώστε να απελευθερώνουν ή να μπλοκάρουν την ποδοκνημική αντίστοιχα. Επιπλέον, έχουν πολύ πιο χαμηλό βάρος σε σχέση με τις μπότες κατάβασης.\nΤο βασικό χαρακτηριστικό τους είναι η δυνατότητα απελευθέρωσης της πτέρνας, επιτρέποντας τον βηματισμό στην ανάβαση. Διακρίνονται επίσης για την ελαφριά τους κατασκευή σε σχέση με τις δέστρες κατάβασης.\nΕίναι λωρίδες από συνθετικό ύφασμα που μοιάζουν με το δέρμα της φώκιας-έτσι προέκυψε και η ονομασία. Οι φώκιες τοποθετούνται με ειδική κόλλα στο κάτω μέρος του πέδιλου\nΡυθμιζόμενα μπατόν που μας δίνουν τη δυνατότητα αυξομείωσης του μήκους για την ανάβαση και την κατάβαση.


Με κέρδη για 4η συναπτή ημέρα έκλεισε ο Dow - Polis 24 Polis 24\nΜε κέρδη για 4η συναπτή ημέρα έκλεισε ο Dow\n«Μια θεραπεία ή/και ένα εμβόλιο κατά της COVID-19 είναι κομβικής σημασίας για τις αγορές, ενώ υπάρχει το πλεονέκτημα ότι μπορούν να γίνονται πολλά «σουτ στο τέρμα» από πλευράς των εταιρειών του υγειονομικού τομέα, με μόνο ένα από αυτά να χρειάζεται να αποδειχθεί επιτυχημένο», ανέφερε ο Tom Lee, ιδρυτής και επικεφαλής ερευνών στην Fundstrat Global Advisors, σε σημείωμά του. «Υπάρχει ένας όγκος μετρητών στα hedge funds, στα macro funds, σε αμοιβαία κεφάλαια και σε μεμονωμένους επενδυτές. Εάν τα στοιχεία από τον κλάδο της υγείας συνεχίσουν να στηρίζουν το σενάριο της εύρεσης θεραπείας, οι φόβοι για ένα νέο lockdown σταδιακά θα ατονήσουν», πρόσθεσε.\nΜολονότι ο τεχνολογικός Nasadaq νίκησε τις πιέσεις που τον έφεραν σε ορισμένα σημεία της συνεδρίασης στο «κόκκινο», μεγάλες τεχνολογικές εταιρείες, όπως η Amazon (-2,4%) και η Netflix (-0,3%), είδαν τις μετοχές τους να υποχωρούν. Οι Alphabet and Microsoft είδαν τις μετοχές τους να κινούνται επίσης πτωτικά.\nΜέχρι στιγμής τα αποτελέσματα του χρηματοπιστωτικού κλάδου εμφανίζονται «μεικτά», με εκείνα της JPMorgan Chase να ξεπερνούν τις προβλέψεις, αλλά και με την Wells Fargo να καταγράφει ζημία 2,4 δισ. δολ. και να περικόπτει το μέρισμά της στα μόλις 10 σεντς ανά μετοχή.\n«Στο β’ τρίμηνο, βλέπει κανείς ξεκάθαρα πολύ ισχυρά αποτελέσματα στον κλάδο της επενδυτικής τραπεζικής», τόνισε ο Jason Goldberg, ανώτερος αναλυτής στην Barclays, μιλώντας στο αμερικανικό δίκτυο CNBC. «Από την άλλη πλευρά, υπάρχουν ισχυρές πιέσεις από την σημαντική μείωση των καθαρών περιθωρίων, καθώς και από τις σημαντικές αυξήσεις των κεφαλαίων που οι τράπεζες κρατούν στην άκρη για να αντιμετωπίσουν πιθανή εκτίναξη των κόκκινων δανείων».\nNext article Τραγωδία στην Τουρκία με επτά νεκρούς σε πτώση ελικοπτέρου\nPrevious article Νικητής των εκλογών στη Βόρεια Μακεδονία ο Ζάεφ με μικρή διαφορά από VMRO


Καθημερινές υπερτροφές που δεν πρέπει να αγνοούμε - CycloNews.gr\nFitness Προτεινομενα Υγιεινη Διατροφη\nΟι σούπερ-τροφές είναι γεμάτες βιταμίνες, ανόργανα συστατικά και αντιοξειδωτικά, μπορούν να βοηθήσουν στην πρόληψη ασθενειών και, το καλύτερο, δεν κοστίζουν μια περιουσία.\nΑκόμα κι αν τα καταστήματα υγιεινής είναι γεμάτα με συσκευασμένα εξωτικά superfoods με ακριβές τιμές, υπάρχουν ακόμα πολλά τρόφιμα που προσφέρουν την ίδια διατροφική αξία, σε οικονομική τιμή.\nΟι υπερτροφές δεν χρειάζεται αναγκαστικά να έχουν ένα εξωτικό όνομα, και τα αυγά είναι ένα εξαιρετικό παράδειγμα. Είναι γεμάτα με θρεπτικά μικροσυστατικά, όπως οι βιταμίνες Α, Β2, Β5, Β12, σίδηρος, φώσφορος, σελήνιο και είναι μία από τις καλύτερες πηγές χολίνης, σημαντικής ουσίας για την υγεία του εγκεφάλου.\nΠεριέχουν επίσης λουτεΐνη και ζεαξανθίνη, αντιοξειδωτικά που έχουν αποδειχθεί ότι προστατεύουν από οφθαλμικές παθήσεις. Πάνω από αυτό, είναι πλούσια σε πρωτεΐνες, γεγονός που τους καθιστά γεμάτο.\nΜελέτες έχουν δείξει ότι η κατανάλωση αυγών για πρωϊνό, μπορεί ουσιαστικά να βοηθήσει στην απώλεια βάρους.\nΤο συκώτι είναι ίσως η πιο υποτιμημένη σούπερ τροφή στον πλανήτη. Αυτό το όργανο, ανεξάρτητα από το αν προέρχεται από αγελάδα, χοίρο ή κοτόπουλο, είναι η καλύτερη φυσική πολυβιταμίνη που μπορούμε να βρούμε.\nΜια μερίδα 100 γρ. βοδινού ήπατος περιέχει: 6Χ (εξαπλάσια) RDA για βιταμίνη Α, 2Χ RDA για ριβοφλαβίνη (B2), 12Χ RDA για βιταμίνη B12, 7Χ RDA για χαλκό, μαζικές ποσότητες φυλλικού οξέος, B3, B5, B6 και ο κατάλογος συνεχίζεται.Τ\nΚαταναλώνοντας συκώτι 1-2 φορές την εβδομάδα αποτρέπει τις διατροφικές ανεπάρκειες και να ενισχύσει τη συνολική μας υγεία. Και το αστείο είναι ότι είναι συνήθως το φθηνότερο μέρος του κρέατος στο κατάστημα.\nΤο σκόρδο προσδίδει τη μοναδική γεύση του σε πολλά δημοφιλή πιάτα, αλλά είναι πολύ περισσότερο από απλά ένα μπαχαρικό.\nΗ κατανάλωση σκόρδου έχει αποδειχθεί ότι βελτιώνει την αρτηριακή πίεση, τα τριγλυκερίδια και τη χοληστερόλη, δείκτες καρδιαγγειακής υγείας. Μερικές μελέτες θεωρούν ότι θα μπορούσε επίσης να μειώσει τον κίνδυνο εγκεφαλικού επεισοδίου επειδή μειώνει τη συσσωμάτωση των αιμοπεταλίων.\nΥψηλές ποσότητες αλικίνης κάνουν το σκόρδο ένα από τα καλύτερα φυσικά αντιβιοτικά. Είναι πολύ αποτελεσματικό στη θανάτωση βακτηριδίων και μυκήτων. Μελέτες δείχνουν επίσης ότι όλες οι ευεργετικές επιδράσεις είναι παρούσες είτε καταναλώνουμε φρέσκο σκόρδο, είτε σε σκόνη είτε σε εκχύλισμα.\nΌλα τα πολύχρωμα λαχανικά είναι πολύ θρεπτικά, αλλά τα παντζάρια έχουν μερικές από τις υψηλότερες συγκεντρώσεις βηταλαϊνης, η ουσία που τους δίνει τόσο πλούσια χρώματα. Μελέτες δείχνουν ότι οι βηταλαϊνες μπορεί να βοηθήσουν στην προστασία από τον καρκίνο και άλλες εκφυλιστικές νόσους.\nΤα παντζάρια είναι επίσης μια μεγάλη πηγή βιταμινών Α, Β και C, τα οποία ενισχύουν την ανοσία και διαλυτές ίνες που βοηθούν στην πέψη. Είναι συνήθως διαθέσιμα όλο το χρόνο και δεν κοστίζουν πολύ καθόλου.\nΤο τζίντζερ θεωρείται ότι παραδοσιακά έχει θεραπευτικά αποτελέσματα, και η επιστήμη προτείνει ότι σίγουρα ισχύει σε ένα βαθμό.\nΜελέτες έδειξαν ότι 0,5 – 1 γρ, τζίντζερ βοηθά στη μείωση της ναυτίας και του εμετού που προκαλούνται από πρωινή ασθένεια και χημειοθεραπεία. Εάν θέλουμε να πάρουμε το τζίντζερ ενάντια στην ναυτία, τότε είναι πιο αποτελεσματικό με ένα γεύμα υψηλής πρωτεΐνης.\nΤο τζίντζερ αναστέλλει τα ένζυμα που εμπλέκονται στη φλεγμονή, οπότε η κατανάλωσή του μπορεί να συμβάλει στη μείωση του πόνου των μυών και ακόμη και των συμπτωμάτων αρθρίτιδας. Η έρευνα επίσης δείχνει ότι τα αντιοξειδωτικά στο τζίντζερ θα μπορούσαν να επιβραδύνουν την ανάπτυξη του καρκίνου.\nΚαι είναι τόσο φθηνό είναι σχεδόν ένα έγκλημα να μην συμπεριληφθεί στη διατροφή μας!\nPrevious article Πώς να αποφύγουμε το «πιάσιμο» από τη σέλα\nNext article 30η Ποδηλατική Σπαρτακιάδα – Αποτελέσματα\nΤο 1988, ο Irwin Rosenberg του Πανεπιστημίου Tufts εφάρμοσε τον όρο «σαρκοπενία» από τις ε…\nΣίγουρα μπορούμε να «γράφουμε» αρκετά χιλιόμετρα τις Κυριακές και ίσως παίρνουμε μέρος και…\nΤα φρούτα αποτελούν σημαντικό κομμάτι μιας υγιεινής διατροφής. Οι δίαιτες με υψηλή περιεκτ…\nΗ ιστορία ενός απλού ανθρώπου – Από το μηδέν…\nΈχετε αθλητικούς στόχους; Σκέφτεστε να γίνετε κάτοχος παγκόσμιου ρεκόρ; Πολύ παράλογο για …\nMεγάλο ρόλο παίζουν τα σνακ που θα καταναλώσουμε τόσο πριν την άσκηση για ενέργεια και αντ…\nΑνεξάρτητα από το αν είμαστε πρωτάρηδες που μόλις ξεκινήσαμε το ποδήλατο, ή χομπίστες ή α…\nΟι χορηγοί παρέχουν επαγγελματικές ομάδες και αθλητές οτιδήποτε μπορεί να χρησιμοποιήσουν.…\nΞέρουμε σίγουρα ότι οι προπονήσεις βελτιώνουν την απόδοση μας στο ποδήλατο. Αυτό που ξεχνο…\nΜια και διανύουμε – ποδηλατικά- την περίοδο προετοιμασίας για την επόμενη άνοιξη, πο…


BMW Charging | Τιμολόγια | Ελλάδα\nΧωρίς βασικό πάγιο για 1 έτος με το νέο σας όχημα BMW 1\nΜε την τιμολόγηση Active φορτίζετε με σταθερές, ελκυστικές τιμές. Ένα έτος χωρίς βασικό πάγιο για πελάτες με νέα οχήματα BMW. Ενεργοποιήστε τώρα την τιμολόγηση Active και κερδίστε το βασικό πάγιο για έναν χρόνο ως πελάτες με νέα οχήματα. 1\n0,00 EUR/Μήνα για 12 μήνες με το νέο σας όχημα BMW\nΦορτίστε το ηλεκτρικό σας BMW εύκολα σε ένα από τα μεγαλύτερα δίκτυα φόρτισης, μόνο με μια κάρτα φόρτισης/εφαρμογή. Χρησιμοποιήστε με ευελιξία τον σταθμό φόρτισης της προτίμησής σας με εξατομικευμένους όρους.\n1. Οι πελάτες που απέκτησαν ένα νέο πλήρως ηλεκτροκίνητο όχημα ή Plug-in-Hybrid από έναν αντιπρόσωπο ή υποκατάστημα BMW και των οποίων το όχημα παραδόθηκε από τις 19.1.2021 απαλλάσσονται από το βασικό πάγιο στην τιμολόγηση Active για έναν χρόνο, εάν έχουν εγγραφεί στην τιμολόγηση Active. Η προσφορά ισχύει εφ' άπαξ για τον σωστό τύπο οχήματος και δεν μπορεί να μεταβιβαστεί σε άλλα οχήματα ή κάτοχο. Μετά τη λήξη της απαλλαγής από το βασικό πάγιο, ισχύουν και πάλι οι εκάστοτε όροι της τιμολόγησης Active. Αυτή η διαφημιστική προσφορά δεν ισχύει για μεταχειρισμένα οχήματα.


16 Οκτωβρίου, 2018 16.10.2018 • 11:14\n«Καταλαβαίνω ότι είναι πολύ ελκυστικός τίτλος το να πάσχω από καρκίνο, αλλά δεν είναι αληθές», δήλωσε ο διάσημος μουσικός Ελβις Κοστέλο (φωτ.) με αφορμή πρόσφατα δημοσιεύματα για την υγεία του. Η αδυναμία που ένιωσε κατά τη διάρκεια ενός σόου το καλοκαίρι ήταν γεγονός, όπως και η ασθένειά του εξαιτίας καλοήθους όγκου, ο οποίος αφαιρέθηκε με επιτυχία. «Ειλικρινά, θα ρίξω μια μπουνιά στη μούρη όποιου ξαναγράψει ότι υποφέρω από καρκίνο», συμπλήρωσε.\n(…) Ο συγγραφέας ενός πολυσυζητημένου βιβλίου, ο Γερμανός Νόρμαν Ολερ (φωτ.), έρχεται στην Αθήνα την επόμενη Δευτέρα για μια συζήτηση με αφορμή το βιβλίο του, μπεστ σέλερ «Υπερδιέγερση: Τα ναρκωτικά στο Τρίτο Ράιχ» (εκδ. Μεταίχμιο). Ο συγγραφέας άντλησε τα στοιχεία του βιβλίου του από εκτενή έρευνα σε γερμανικά και αμερικανικά αρχεία. Επίσης έκανε συνεντεύξεις με αυτόπτες μάρτυρες, ιστορικούς και γιατρούς, που επιβεβαιώνουν ασύδοτη χρήση ναρκωτικών ακόμη και στα υψηλότερα κλιμάκια των ναζί.\n(…) Την Κυριακή απεβίωσε σε ηλικία 85 ετών ο διακεκριμένος βαρύτονος Βασίλης Γιαννουλάκος (φωτ.), ο οποίος διέγραψε μια σπουδαία καριέρα τόσο στην Εθνική Λυρική Σκηνή όσο και σε μεγάλα λυρικά θέατρα του εξωτερικού, ερμηνεύοντας δεκάδες πρωταγωνιστικούς ρόλους του ρεπερτορίου. Γεννήθηκε στην Αθήνα το 1933 και σπούδασε φωνητική μουσική στο Ωδείο Αθηνών και στο Εθνικό Ωδείο. Το 1961 κέρδισε το βραβείο διεθνούς διαγωνισμού τραγουδιού της δισκογραφικής εταιρείας Decca στη Βιέννη.


Θεμιστοκλέους: Εντός Ιουνίου ο εμβολιασμός κατ’ οίκον, Η ΚΑΘΗΜΕΡΙΝΗ, kathimerini.com.cy\n03 ΙΟΥΝΙΟΥ 2021 - 17:27\n«Είμαστε κοντά στο να προχωρήσουμε σε ανακοινώσεις για τους εμβολιασμούς κατ’ οίκον και ευελπιστούμε να αρχίσουν εντός Ιουνίου», δήλωσε στον ρ/φ ΣΚΑΪ ο γενικός γραμματέας Πρωτοβάθμιας Φροντίδας Υγείας, Μάριος Θεμιστοκλέους.\n«Μέσα στο καλοκαίρι θα έχουμε καταφέρει να πετύχουμε το τείχος ανοσίας, ενώ πρωταθλητές στον εμβολιασμό αναδεικνύονται οι πολίτες της ηλικιακής ομάδας 75-79 ετών», είπε, συμπλήρωσε ωστόσο ότι «ακόμη και στις ομάδες που άνοιξαν πρόσφατα η συμμετοχή πάει πολύ καλά».\nΑναφερόμενος στον εμβολιασμό των νέων 18 έως 29 ετών, υπογράμμισε ότι ο εμβολιασμός θα γίνει σε δυο φάσεις και εκτίμησε ότι σύντομα μπορεί να ανοίξει η ομάδα 25-29 ετών με τις σχετικές ανακοινώσεις να γίνονται την επόμενη εβδομάδα.\nΕρωτηθείς για τον εμβολιασμό παιδιών, ξεκαθάρισε ότι δεν μιλάμε για παιδιά δημοτικού, αλλά ηλικίας 12- 15 ετών.\nΤόνισε ότι όταν η Εθνική Επιτροπή Εμβολιασμών δώσει το «πράσινο φως», τότε η σύσταση θα είναι να εμβολιαστούν τα παιδιά αυτής της ηλικίας που ανήκουν στις ευπαθείς ομάδες.\nΕλλάδα: 1.381 νέα κρούσματα, 23 θάνατοι


Μαίνεται Ισχυρή Πυρκαγιά στη θέση Λούτσα Φλάμπουρα Πρέβεζας (Μουσείο Τεχνών)photos - EPIRUS TV NEWS\nΜαίνεται Ισχυρή Πυρκαγιά στη θέση Λούτσα Φλάμπουρα Πρέβεζας (Μουσείο Τεχνών)photos\nEpirus TV NEWS 8/30/2017 01:42:00 μ.μ.\nΓράφει ο Χαράλαμπος Γκούβας\nΣήμερα ώρα 10.10 δέχθηκα τηλεφώνημα από φίλο κάτοικο Νέας Σαμψούντας ότι "άρπαξε πυρκαϊά ανατολικά του Μουσείου Τεχνών και Επιστημών Ηπείρου και οδεύει πρός τα εκεί". Ειδοποίησα αμέσως το 199 (κτυπάει στήν Πυροσβεστική Άρτας) και μετά αμέσως το 26820-22530 (Πυροσβεστική Πρέβεζας). Αμέσως όδευσα πρός Φλάμπουρα, κατέφθασα στο Μουσείο ώρα 10.30 και ήδη είχε καταφθάσει περιπολικό και σε 5 λεπτά δύο πυροσβεστικά οχήματα. Η κατάσταση ήταν τραγική. Ορατότητα 10 μέτρα από τους καπνούς. Η φωτιά φαίνεται ότι ξεκίνησε σε απόσταση 200-400 μέτρα ανατολικά του Μουσείου Τεχνών, εντός της ζώνης NATURA 2000, η οποία συναντά ανατολικά τον Λούρο ποταμό. Η ζώνη αυτή έχει χαμηλή πυκνή βλάστηση από μικρά δέντρα, θάμνους, βάτα και καλαμιές, και ανήκει στο Κράτος. Ο άνεμος είναι ισχυρός ανατολικής προέλευσης και το μέτωπο της φωτιάς κινείται δυτικά πρός την Επαρχιακή οδό. Ευτυχώς πρόσφατα είχαμε καλέσει τρακτέρ - καταστροφέα και είχε απογυμνώσει το αγροτεμάχιο 4.025 m2 του Μουσείου, από χόρτα. Το πυροσβεστικό όχημα δεν μπόρεσε να εισέλθει στή ζώνη πυρός (ήταν κόντρα στόν άνεμο και τα καυσαέρια της καύσης) και οι πυροσβέστες παρέμειναν πρός τιμήν τους ανατολικά του οικοπέδου του Μουσείου γιά να επέμβουν διασωστικά άν χρειασθεί. Δυστυχώς η ζώνη πυρός όδευσε βορειοδυτικά και περικύκλωσε με μεγάλες φλόγες το τέως μακαρονοποιείο του Δημήτρη Παππά. Εκεί η φωτιά μεταπήδησε την Επαρχιακή οδό και ευτυχώς κατέφθασαν δύο πυροσβεστικά αεροσκάφη και ήδη συνεχίζουν τίς ρίψεις ύδατος από αέρος.\nΣτο σημείο αυτό διακόπηκε η κυκλοφορία και απεχώρησα από το χώρο λόγω κινδύνου ασφυξίας από τα καυσαέρια και έλλειψη οξυγόνου. Επέστρεψα στήν Πρέβεζα και σας ενημερώνω ότι η κυκλοφορία έχει διακοπεί από τη Νικόπολη και πέραν (ταβέρνα Ακρίβη). Μόλις ενημερώθηκα ώρα 1.20 ότι η φωτιά τέθηκε σε έλεγχο ενώ ήδη βλέπω δύο πυροσβεστικά στόν Αμβακικό να παίρνουν νερό.\nΜαίνεται Ισχυρή Πυρκαγιά στη θέση Λούτσα Φλάμπουρα Πρέβεζας (Μουσείο Τεχνών)photos Reviewed by Epirus TV NEWS on 8/30/2017 01:42:00 μ.μ. Rating: 5


Κοινωνιολογία. Ανθρωπολογία : Μικροί μάγειρες στη μικρή οθόνη\nΠαίζοντας μεμ τη γνώση, την απόλαυση και τον κοινωνικό έλεγχο\nΣυγγραφέας: Μακρυνιώτη, Δήμητρα\nΤι κρύβεται πίσω από τις γεύσεις ενός τηλεοπτικού διαγωνιστικού παιχνιδιού μαγειρικής για παιδιά; Ποια άρρητα μηνύματα διατρέχουν τη φαινομενικά ουδέτερη ενασχόληση με τη μαγειρική; Ποιες γνώσεις προκρίνονται, και ποιες δεξιότητες πριμοδοτούνται; Τι είδους διαπροσωπικές σχέσεις προάγονται και ποιος τρόπος ζωής εξυμνείται; Ποιες μορφές υποκειμενικότητας καλλιεργούνται και ποιες προσδοκίες περί παιδικής ηλικίας διατυπώνονται;\nΠοιες μορφές ελέγχου ασκούνται και ποιες πειθαρχίες επιβάλλονται με πρόσχημα τη φαντασία, τη δημιουργικότητα και την απελευθέρωση από τα τετριμμένα; Αυτά είναι μερικά από τα κύρια ερωτήματα τα οποία εξετάζει το βιβλίο, αναζητώντας τους παιδαγωγικούς λόγους και τις παιδαγωγικές πρακτικές που υιοθετεί το τηλεοπτικό παιχνίδι προκειμένου ”οι μικροί μάγειρες” να μυηθούν στην εστιατορική μαγειρική. Όπως όμως διαπιστώνεται, η ενασχόληση με τη μαγειρική γίνεται το όχημα για να εξοικειωθούν τα παιδιά όχι μόνο με την παρασκευή ”ξεχωριστών” πιάτων, αλλά και με την αναγκαιότητα της πρώιμης εξειδίκευσης και τις προσταγές μιας εργασιακής κουλτούρας, στο επίκεντρο της οποίας είναι η ατομικότητα, ο ανταγωνισμός, η αποδοτικότητα, η υπέρβαση των προσωπικών ορίων, η μέγιστη αξιοποίηση του χρόνου και η προσαρμοστικότητα.\nΜαλακό εξώφυλλο • Συγγρ.: Μακρυνιώτη, Δήμητρα\nΜαθαίνω γραμματική για τις Δ, Ε, ΣΤ τάξεις δημοτικού


Μνημείο η οικία του ζωγράφου Τζον Κράξτον στον Αποκόρωνα - Πολιτισμός - Νέα Κρήτη\nΤώρα διαβάζετε: Μνημείο η οικία του ζωγράφου Τζον Κράξτον στον Αποκόρωνα\nΜνημείο η οικία του ζωγράφου Τζον Κράξτον στον Αποκόρωνα\nΗ κατοικία του Τζον Κράξτον στην Κρήτη, μάρτυρας των άρρηκτων δεσμών που είχε αναπτύξει ο σημαντικός Βρετανός ζωγράφος με την Ελλάδα, χαρακτηρίστηκε ομόφωνα μνημείο από το Κεντρικό Συμβούλιο Νεωτέρων Μνημείων.\nΤο κτίσμα βρίσκεται στο χωριό Σούρη, στον Αποκόρωνα Χανίων, σε απόσταση 21 χιλιομέτρων από την πόλη των Χανίων. Αναπτύσσεται στην πλαγιά ενός λόφου με πλούσια φυσική βλάστηση. Η κατοικία του είναι ένα λιθόκτιστο κτίριο λαϊκής αρχιτεκτονικής που αποτελείται από ένα κεντρικό διώροφο κτίριο με δύο ισόγειες πτέρυγες εκατέρωθέν του. Η κατάσταση διατήρησης του κτιρίου είναι πολύ καλή, αν και είναι εγκαταλελειμμένο και μη συντηρημένο.\nΔιοργάνωσε εκθέσεις ζωγραφικής στην Αγγλία και την Ελλάδα και ανέλαβε το σχεδιασμό σκηνικών και κοστουμιών σε διάφορες παραγωγές θεάτρου, μπαλέτου και όπερας. Επηρεάστηκε ιδιαίτερα από τα ελληνικά τοπία, με κορυφαίο σταθμό στην καριέρα του τα σκηνικά για το μπαλέτο «Δάφνις και Χλόη» με τη Μάργκοτ Φοντέιν το 1951, όπου δημιούργησε ένα σύμπλεγμα από ελαιόδεντρα, συκιές και άλλα στοιχεία της ελληνικής φύσης.\nΣήμερα η κατοικία του Τζον Κράξτον είναι καταγεγραμμένη ως ιδιοκτησία της Αστικής Εταιρείας «Πινακοθήκη και Εργαστήρι Καλών Τεχνών Τζον Κράξτον» με έδρα την Αθήνα. Ωστόσο, η Διεύθυνση Προστασίας και Αναστήλωσης Νεωτέρων και Σύγχρονων Μνημείων δεν κατάφερε να έρθει σε επικοινωνία με την εταιρεία ενόψει του χαρακτηρισμού.


Χτίζοντας κάτι απλησίαστο: Ο λόγος για να αισιοδοξεί κι ο πιο απαισιόδοξος... | SDNA\nΤο κάθε κομματόσκυλο ακόμα και του ευρύτερου συναφιού μας, έβγαινε Δευτέρα βράδυ εδώ, κάτω από το κείμενο ή στα social media, κι έγραφε ότι ήταν προεκλογικό τρικ. Μετά που βγήκε κι ο Γιαννακόπουλος να το επιβεβαιώσει, κατάπιαν τη γλώσσα τους, αλλά το δηλητήριο παρέμεινε εκεί, αλλάζοντας απλά ατζέντα. «Όπως θα έκανε και το Athens Alive...». Δηλαδή η λύση ποια είναι; Να μην προσπαθεί κανένας για τίποτα. Να κάθονται όλοι σταυροπόδι περιμένοντας «να έρθει ένας επενδυτής που θα βάλει 100 εκατομμύρια και θα ξεκινήσει άμεσα το έργο» όπως γράφουν κάτι απίθανοι. Αλήθεια υπάρχει τέτοιος; Κι αν υπάρχει γιατί δεν εμφανίζεται; Ο Παναθηναϊκός δηλαδή είναι υποχρεωμένος να περιμένει μέχρι να εμφανιστεί ο ιδιοκτήτης της Παρί ΣΖ και να τον αγοράσει. Σοβαρή προοπτική δηλαδή...\nΟ χώρος υπάρχει, ο νόμος υπάρχει, οι τράπεζες καίγονται, τα κόμματα κ...τρίβονται να πιστωθούν το έργο, το έργο έχει περάσει από το ΣτΕ. Υφίσταται εγγύηση του brand name Παναθηναϊκός, υπάρχει το οικονομικό μέγεθος Γιαννακόπουλος.\nΔε νοείται λοιπόν για ένα έργο ζωής που αφορά έναν σύλλογο με απεριόριστη προσφορά στην κοινωνία να μην πιέζουμε προς αυτή την κατεύθυνση, να μην προσπαθεί ο καθένας που έχει έστω και μισό δημόσιο βήμα να προσδώσει στην υπόθεση αυτή και τη δημοσιότητα που πρέπει και αποτελεί το μοναδικό μέτρο πίεσης για την εκάστοτε πολιτική ηγεσία. Όποιος λοιπόν εκτιμά ότι η αποκάλυψη που κάναμε την Δευτέρα είχε... πολιτική σκοπιμότητα, μπορεί να διαπιστώσει από την ίδια την ιστορία των εξελίξεων των επόμενων ημερών αν είχε θετική ή αρνητική συνεισφορά. Και τι προσέφερε η δημοσιοποίηση μιας αδιαμφισβήτητης εν τέλει πληροφορίας. Οι πρώτες αντιδράσεις εξάλλου που σηκώνονται ήδη από Πειραιά δειχνουν έναν πρώτο κρύο ιδρώτα. Γήπεδο η ΑΕΚ, γήπεδο ο ΠΑΟΚ, τώρα και ο Παναθηναϊκός; Στο τέλος θα μας αναγκάσουν να παίζουμε με ίδιες συνθήκες όλοι, σαν να λένε.\nΟ Παύλος κι ο Θανάσης Γιαννακόπουλος με τα έξι ευρωπαϊκά και την αυτοκρατορία στα παρκέ έχτισαν κάτι απλησίαστο. Ο Δημήτρης Γιαννακόπουλος έχει την ευκαιρία να μπει στο ίδιο κάδρο, ακριβώς δίπλα τους, χωρίς να πάρει κανένα ευρωπαϊκό. Αρκεί να χτίσει κι εκείνος κάτι απλησίαστο. Ίσως αυτός να είναι ένας σοβαρός λόγος για να αισιοδοξεί κι ο πιο απαισιόδοξος φίλος του τριφυλλιού...


equal – SCIC Cucine d'Italia\nAΡΧΙΚΗ ΣΕΛΙΔΑ › ΥΠΝΟΔΩΜΑΤΙΟ ΝΤΟΥΛΑΠΕΣ OPTIMAL ΣΥΡΟΜΕΝΕΣ › equal\nΟ δυναμικός σχεδιασμός και η οριζόντια επιλογή πολλαπλών επιφανειών, αποτελούν τα κύρια χαρακτηριστικά της Equal.\nΑφήστε την φαντασία σας ελεύθερη, δημιουργώντας μοναδικά γραμμικά μοτίβα με έντονες χρωματικές αντιθέσεις και διαφορετικές υφές, συνδυάζοντας κατηγορίες υλικών.\nΠροσαρμόστε τα μοτίβα, επαναλαμβανόμενα, είτε σε εναλλαγή, σε δύο ή περισσότερες πόρτες για ένα ολοκληρωμένο design.\nΤο προτεινόμενο εσωτερικό της, σε lino απόχρωση και ελαφρά σαγρέ επιφάνεια, οργανώνει ιδανικά όλα σας να αγαπημένα αντικείμενα.\nΤα διακριτικά προφίλ αλουμινίου, πάχους 4 χιλιοστών, διατίθενται σε πολλά χρώματα και πλαισιώνουν τους εμφανείς ταμπλάδες.\nΣυγχρόνως, διασφαλίζουν την άρτια στήριξη και διευκολύνουν το άνοιγμα των πορτών, λειτουργώντας ως λαβή ανοίγματος.\nΜηχανισμός συρόμενων πορτών Moderna\nΗ σειρά συρόμενων πορτών MODERNA αποτελείται από μηχανισμούς βαρέως τύπου εξαιρετικής ποιότητας που προσαρμοζόμενοι στους οδηγούς μετατρέπουν το άνοιγμα της ντουλάπας σε μία ευχάριστη αίσθηση. Συνοδευόμενοι από φρένα διπλής κατεύθυνσης οι πόρτες σταματούν πάντα με απόλυτη ακρίβεια. Στις πόρτες MODERNA αν και υπάρχει επιλογή συνδυασμού διαφόρων ταμπλάδων και χρωμάτων δεν υπάρχει κανένα μέταλλο που να τους ενώνει. Η υψηλού επιπέδου επεξεργασία των ταμπλάδων αλλά και η πρωτοποριακή και αποκλειστική μέθοδος ένωσης τους, δημιουργεί μία ενιαία εικόνα εναλλασσόμενων χρωμάτων και επιφανειών. Το διακριτικό προφίλ δεξιά και αριστερά από τις πόρτες, πάχους 4 χιλιοστών δίνει την τελική πινελιά στην εξαιρετική εμφάνιση αυτών των πορτών. Το προφίλ παρέχεται σε 7 χρώματα (τιτάνιο, λευκό, μαύρο, λαδί, ανθρακί, μανιταρί και σκούρο καφέ) και δίνει την δυνατότητα πολυάριθμων συνδυασμών.\nΕπιλέξτε μέσα από μία μεγάλη γκάμα υλικών, χρωμάτων και υφών, επικοινωνήστε με ένα από τα καταστήματά μας και σε συνεργασία με τους έμπειρους διακοσμητές μας, δημιουργήστε την ντουλάπα που ταιριάζει απόλυτα στο στιλ και στις ανάγκες σας.


"Φιλοδώρησε" με 4αρα τον Ερυθρό Αστέρα η ΑΕΚΑΡΑ - inAEK.com\nΑρχική Ακαδημίες “Φιλοδώρησε” με 4αρα τον Ερυθρό Αστέρα η ΑΕΚΑΡΑ\n“Φιλοδώρησε” με 4αρα τον Ερυθρό Αστέρα η ΑΕΚΑΡΑ\n22 Απριλίου 2019 10:11 ΜΜ\nΗ ομάδα Κ16 της ΑΕΚ έπαιξε εκπληκτικό ποδόσφαιρο και νίκησε 4-0 την αντίστοιχη του Ερυθρού Αστέρα σε σημερινό φιλικό αγώνα στις εγκαταστάσεις του σερβικού συλλόγου στο Βελιγράδι. Δύο γκολ σημείωσε ο Αποστόλης Χριστόπουλος και από ένα οι Κωνσταντίνος Αντωνόπουλος και Αλέξανδρος Σαράντης.\nΧρησιμοποιήθηκαν από τον προπονητή Ιβάν Νεντέλκοβιτς και οι Αγγελόπουλος, Μπέσης, Βαφειάδης, Κοκοτσάκης, Παπαθανασίου, Κυρσανίδης, Τσίρης, Χρονακόπουλος\nΠριν τον αγώνα η ελληνική αποστολή ξεναγήθηκε στο θρυλικό γήπεδο του Ερυθρού Αστέρα, το επιβλητικό «Μαρακανά».\nΤελευταίο φιλικό αύριο για την ΑΕΚ Μεγάλη Τρίτη με αντίπαλο την Παρτιζάν (16.00 ώρα Ελλάδας). Η αποστολή επιστρέφει στην Αθήνα τη Μεγάλη Τετάρτη.\nΠροηγούμενο άρθροΠιστοί στο ιστορικό ραντεβού ΑΕΚ και Ιωνικός!\nΕπόμενο άρθροΤι τρέχει με Λιβάγια;


H έξυπνη κούπα που ελέγχεται με εφαρμογή! - telecomsnews.gr\nΣε έναν κόσμο που τα περισσότερα πράγματα έγιναν ή γίνονται έξυπνα, ήταν απλώς θέμα χρόνου να πάθουν το ίδιο και οι κούπες μας.\nΚι εδώ μπαίνει η Ember Ceramic Mug, μια κούπα που δουλεύει απλά και όμορφα χωρίς να θέλει προγραμματισμό και ομιλία.\nΤι κάνει; Κρατά τον καφέ, το τσάι ή οποιοδήποτε άλλο ρόφημα ζεστό και στην επιθυμητή μάλιστα θερμοκρασία. Τα 99,95 ευρώ φαντάζουν βέβαια πολλά για μια τόσο απλή δουλειά κι εδώ μάλλον πρέπει να μιλήσουμε και για τα υπόλοιπα.\nΒλέπετε η Ember τη σκέφτηκε πολύ την κούπα της και ακόμα και χωρίς τη λειτουργία ακριβούς ελέγχου της θερμοκρασίας, θα ήταν μια υπέροχη κούπα. Παρά το όνομά της, δεν είναι φτιαγμένη από κεραμικό αλλά από ανοξείδωτο ατσάλι με κεραμική επίστρωση.\nΜε μέγεθος ιδανικό και ουδέτερο στιλ, είναι ένα μικρό θαύμα μινιμαλιστικής αισθητικής, διαθέσιμο αποκλειστικά σε λευκό ή μαύρο ματ.\nΗ κούπα φορτίζεται και διατηρεί τη θερμοκρασία του ροφήματος στα επιθυμητά επίπεδα. Μόλις το ποτό τελειώσει, τότε η κούπα απενεργοποιείται μαγικά, για να μην υπερθερμανθεί. Και δεν κρατά απλώς ζεστό τον καφέ, αλλά σιγουρεύεται πως κάθε γουλιά θα έχει την ίδια ακριβώς θερμοκρασία (μεταξύ 50-62,5 βαθμών Κελσίου).\nΚαι όλα γίνονται από την εφαρμογή της Ember για Android και iOS…\nΤα πρώτα σποτάκια της καμπάνιας του gov.gr για υπεύθυνη δήλωση και άυλη...\nTα νέα Huawei MateBook X Prο, MateBook 13...


You are here: ΑΡΧΗ ΕΝΗΜΕΡΩΣΗ Ειδήσεις Εγκύκλιος Χριστουγέννων 2018\nΤετάρτη, 12 Δεκέμβριος 2018 11:19\tΕΝΗΜΕΡΩΣΗ\t- ΕΙΔΗΣΕΙΣ\nΠρος Τους αιδ.Εφημερίους,\nτους Ευσεβεστάτους Άρχοντας και το Χριστεπώνυμον Πλήρωμα\nΑγαπητοί μου Πατέρες και Αδελφοί ,\nΝΑΙ, Χριστιανοί μου, και σήμερα, ιδιαιτέρως μάλιστα σήμερα, πρέπει να ακουσθή τούτο το μήνυμα του Αγγέλου. Να ακουσθή καλά και να εφαρμοσθή πιστά από όλους μας. Γιατί είναι γνωστόν και ομολογείται από όλους, ότι η οικονομική κρίσις είναι αποτέλεσμα της ηθικής κρίσεως των ανθρώπων. Είναι αποτέλεσμα της απομακρύνσεως των ανθρώπων από τον Θεόν και τον νόμον Του. Η οικονομική κρίσις ήλθε, γιατί ξεχάσαμε ότι ήλθε ο αναμενόμενος Μεσίας και Λυτρωτής και ότι μας ελευθέρωσε από τα πάθη και τα ανθρώπινα ελαττώματα, που πληγώνουν και εμάς και τους συνανθρώπους μας. Ξεχάσαμε, ότι ο Χριστός μας έκανε αδελφούς του και ότι εμείς εγίναμε παιδιά του Θεού Πατέρα και τώρα μεταξύ μας αδελφοί. Επομένως η εξάλειψις της οικονομικής κρίσεως θα έλθη τότε μόνον, όταν εξαλειφθή η ηθική κρίσις των ανθρώπων. Όταν οι άνθρωποι ακούσουν το μήνυμα του Σαρκωθέντος προαιωνίου Λόγου του Θεού, που είναι «ειρήνη πάσι». Δηλαδή, όταν συμφιλιωθή ο άνθρωπος με τον Θεόν, με τον συνάνθρωπον και με ολόκληρη την φύσι. Όταν το μήνυμα της ειρήνης ασπασθούν όλοι οι άνθρωποι και το εφαρμόσουν πιστά και ολοκληρωμένο στην καθημερινή ζωή τους.\nΣημείωσις: Η παρούσα να αναγνωσθή μετά την ανάγνωσιν του ιερού Ευαγγελίου των Χριστουγέννων.


Μελέτη για χρήση γης 6000 στρεμμάτων στη Μεσσήνη - Πρώτη Καθημερινή Εφημερίδα\n26 Ιανουαρίου, 2021 16:01\nΣημειώνεται ακόμη πως στο εγκεκριμένο ΓΠΣ Μεσσήνης “δεν ορίζονται καθόλου επιτρεπόμενες χρήσεις στην περιοχή ΛΠ3, κάτι που δημιουργεί τεράστιο πρόβλημα καθώς το σημερινό πολεοδομικό – χωροταξικό καθεστώς απομειώνει την αξία της γης στη συγκεκριμένη περιοχή. Αυτό έχει ως αποτέλεσμα, ενώ η περιοχή ΛΠ3 δεν χαρακτηρίζεται στο σύνολό της ως γη υψηλής παραγωγικότητας, να αντιμετωπίζεται συνολικά ως τέτοια. Συνεπώς, με βάση τους προαναφερόμενους περιορισμούς στις χρήσεις γης η αρμόδια υπηρεσία δόμησης δεν μπορεί να εκδώσει άδειες δόμησης στο σύνολο της περιοχής. Όπως έχει επισημανθεί και στο σχετικό απόσπασμα πρακτικού του ΣΥΠΟΘΑ της Π.Ε. Μεσσηνίας με αρ. 1/2018, κρίνεται απαραίτητος ο επανακαθορισμός και η σαφής θεσμοθέτηση χρήσεων στη συγκεκριμένη περιοχή, ώστε να είναι επιτρεπτή η δόμηση με τους όρους που ισχύουν στην εκτός σχεδίου δόμηση”.\nΠροηγούμενο άρθροΗ Ελλάδα παραλαμβάνει το 2021 τους «φονιάδες των υποβρυχίων», τα ελικόπτερα Romeo\nΕπόμενο άρθροΤα προγράμματα και οι προθεσμίες για αιτήσεις απασχόλησης ανέργων


L`Ome Sea Buckthorn Durance en Provence κολόνια - ένα άρωμα για άνδρες 2006\nL`Ome Sea Buckthorn Durance en Provence για άνδρες\nL`Ome Sea Buckthorn από Durance en Provence είναι ένα Αρωματικο Ξυλωδη άρωμα για άνδρες. L`Ome Sea Buckthorn κυκλοφόρησε το έτος 2006. Οι νότες κορυφής είναι Περγαμόντο, Αρτεμισία και λεμόνι; οι μεσαίες νότες είναι φτέρη και Λεβάντα; οι νότες της βάσης είναι σανδαλόξυλο, Πετιτ γκρέιν και Κέδρος. Πυραμίδα Αρώματος\nΠερισσότερα σχετικά με τα αρώματα στα Αγγλικά / More in English language about L`Ome Sea Buckthorn by Durance en Provence.\nL`Ome Sea Buckthorn Σχόλια Αρωμάτων\nΑυτή η σελίδα περιέχει πληροφορίες, σχόλια, σημειώσεις αρώματα, εικόνες, νέες αγγελίες, vintage αφίσες και βίντεο σχετικά με Durance en Provence L`Ome Sea Buckthorn fragranceαλλά δεν εγγυάται την ακρίβεια των πληροφοριών. Εάν έχετε περισσότερες πληροφορίες σχετικά με Durance en Provence L`Ome Sea Buckthorn, μπορείτε να επεκτείνετε με την προσθήκη ενός προσωπικου άρωματος . Το Fragrantica έχει ένα μοναδικό γνώμονα το χρήστη και ενα σύστημα κατάταξης και μπορεί να ταξινομήσει L`Ome Sea Buckthorn by Durance en Provence.\nΚάντε κλικ στις κατάλληλες επιλογές για τη μορφή ταξινόμησης του άρωματος κάτω από την εικόνα άρωματος. Επίσης, μπορείτε να βρείτε συνδέσεις με τρίτες ιστοσελίδες κόμμα / καταστήματα στο Διαδίκτυο, αλλά το Fragrantica δεν έχει καμία πρόσβαση ή έλεγχο σε αυτές τις ιστοσελίδες. Δεν δίνουμε εγγυήσεις ούτε φέρουμε την ευθύνη για ό, τι μπορείτε να βρείτε ως αποτέλεσμα αυτών των δεσμών, ή για οποιεσδήποτε μελλοντικές συνέπειες που περιλαμβάνουν αλλά δεν περιορίζονται στην απώλεια χρημάτων. Τα σχόλια των χρηστών για L`Ome Sea Buckthorn by Durance en Provence αντιπροσωπεύουν τις απόψεις των συγγραφέων μόνο και δεν αντανακλούν τις απόψεις του Fragrantica.


Δυτική Ελλάδα: Από αύριο οι αιτήσεις για πρόσληψη εποχικών πυροσβεστών\nΒρίσκεστε σε:Αρχική»Πάτρα - Δ. Ελλάδα»Δυτική Ελλάδα: Από αύριο οι αιτήσεις για πρόσληψη εποχικών πυροσβεστών\nΞεκινά την Τετάρτη 8 Μαΐου η διαδικασία των αιτήσεων για την πρόσληψη εποχικών πυροσβεστών και στη Δυτική Ελλάδα. Η απασχόλησή τους θα διαρκέσει ως τις 31 Οκτωβρίου.\nΟι προσλήψεις αφορούν σε μάχιμους πυροσβέστες καθώς και σε οδηγούς.\nΠροηγούμενο άρθροΣτο πλευρό της 8χρονης Αλεξίας ο Αρχιεπίσκοπος Ιερώνυμος\nΕπόμενο άρθρο Κύπρος: Δάκρυσε ο χειριστής του sonar όταν βρέθηκε η βαλίτσα με την 8χρονη


Το νησί που δεν έχει αδέσποτα. Έχει όμως ανθρώπους που τα αγαπούν με συγκινητικό τρόπο! - Argus Dog Trainer - Εκπαίδευση σκύλων κατ' οίκον σε όλη την Αττική\nΤο νησί που δεν έχει αδέσποτα. Έχει όμως ανθρώπους που τα αγαπούν με συγκινητικό τρόπο!\nο καταφύγιο έγινε το σπίτι για κακοποιημένα και εγκαταλελειμμένα σκυλάκια, καθώς και για αυτά που ζούσαν στην πόλη και ήταν ανεπιθύμητα με ότι αυτό συνεπάγεται.\nΛόγω έλλειψης χρημάτων και υποστήριξης, οι συνθήκες στο καταφύγιο ήταν πολύ δύσκολες. Ήταν υπαίθριο και 3 φορές είχε πλημμυρίσει με βροχές που κατέβαζαν μπάζα από το βουνό. Με μεγάλες προσπάθειες, οι εθελοντές ξανά έφτιαχναν το καταφύγιο μετά τις καταστροφές».\n«Οι εθελοντές ασχολήθηκαν και με καταγγελίες σε περιπτώσεις κακοποιήσεων και εγκαταλείψεων, με στόχο να δοθεί το μήνυμα στην κοινωνία πως αυτό δεν γίνεται να συνεχιστεί. Πριν από περίπου 4 χρόνια, έγινε κάτι το οποίο θα άλλαζε τη μοίρα του καταφυγίου και τον σκυλιών που φιλοξενεί. Οι Αυστραλοί Cindy και Derek που έχουν την οργάνωση K9Aid η οποία βοηθάει μικρά καταφύγια σε όλο τον κόσμο, έτυχε να δουν τις συνθήκες του καταφυγίου και αποφάσισαν να βοηθήσουν. Έχτισαν ένα νέο καταφύγιο με αξιοπρεπή κλουβιά, στέγη, περιφραγμένο χώρο και κάμερες για την προστασία των τετράποδων (οι κάμερες είναι σημαντικό καθώς υπάρχουν περιπτώσεις εγκαταλείψεων). Εκτός από τις εγκαταστάσεις, βοηθάνε και με τις υιοθεσίες σκυλιών και τους είμαστε ευγνώμονες γιατί χωρίς αυτούς τα πράγματα θα ήταν διαφορετικά…\nΔιαβάστε όλο το άρθρο στην: Athens Voice


Η αναζήτηση βρήκε 1074 εγγραφές • Σελίδα 108 από 108 • 1 ... 104, 105, 106, 107, 108\nΑριθμός προβολών δημοσιεύσεων\nΠαρατήρησα ότι κάθε φορά που κάνω κλικ σε μια δημοσίευση ο αριθμός προβολών της αυξάνεται. Σίγουρα με αυτό τον τρόπο θα φαίνεται ότι κοιτάνε περισσότεροι τα θέματα του φόρουμ αλλά ο αριθμός των πραγματικών προβολών (δηλαδή από διαφορετικούς χρήστες) δεν είναι δυνατό να μετρηθεί σωστά.\nΤρί 20 Σεπ 2011, 15:14\nΘέμα: Αριθμός προβολών δημοσιεύσεων\nΚαλημέρα, Πιστεύω ότι η βραδινή λειτουργία του ανεμιστήρα του κλωβού περιορίζει τις ελάχιστες αλλά όχι σε τέτοιο βαθμό με την ημερήσια λειτουργία η οποία περιορίζει αρκετά τις μέγιστες. Σημασία έχει και το ύψος τοποθέτησης του σταθμού βέβαια αλλά αυτό είναι άλλο θέμα. Λεωσθένης Τρομερή μέρα σήμερα! ...\nΣάβ 17 Σεπ 2011, 11:15\nRe: Θέματα φωτογραφίας: ΔΕΚΑ ΚΟΛΠΑ...\nΩραία τα κόλπα σου Κώστα!\nΤετ 07 Σεπ 2011, 16:47\nΣυζήτηση: Τεχνικά Θέματα Φωτογραφίας\nΘέμα: Θέματα φωτογραφίας: ΔΕΚΑ ΚΟΛΠΑ...\nΜεταφορά Λίστας στο παρόν φόρουμ\nΚαλησπέρα σας, Αυτό είναι το πρώτο μου γραπτό σε αυτό το φόρουμ. Ο λόγος που γράφω είναι για να δηλώσω ότι είμαι υπέρ της αλλαγής της λίστας σε αυτή τη μορφή, κάτι που θα μας διευκολύνει όλους καθ' ότι οι δυνατότητες που προσφέρονται εδώ είναι πολλές και δεν υπάρχει καμμία σχέση με τη λίστα του yaho...\nΤετ 13 Ιούλ 2011, 16:03\nΘέμα: Μεταφορά Λίστας στο παρόν φόρουμ


Ο «οδικός χάρτης» για την επιστροφή στην κανονικότητα: Ανοίγουν σχολεία & εστίαση – Τέλος και στα sms για μετακινήσεις | MEGA TV\n<iframe src="https://www.megatv.com/embed/?p=2020339728" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n22.04.2021 | 13:05 Eνσωμάτωση\nΓια δεύτερη χρονιά το Πάσχα θα γιορταστεί με αυστηρά μέτρα, αλλά με την ελπίδα για ένα καλύτερο καλοκαίρι. Σύμμαχος στην προσπάθεια, είναι οι εμβολιασμοί, τα αυτοδιαγνωστικά τεστ και ο καλός καιρός.\nΤη Δευτέρα 3 Μαΐου ξεκινά η επιχείρηση «τραπεζάκια έξω». Η εστίαση μετά από έξι ολόκληρους μήνες επαναλειτουργεί με αποστάσεις και υγειονομικούς κανόνες, ενώ το ωράριο κυκλοφορίας διευρύνεται μέχρι τις 11 το βράδυ. Σύμφωνα με το σχέδιο την ίδια ημέρα θα καταργηθεί και η αποστολή sms για τις μετακινήσεις.\nΔεύτερη ημερομηνία ορόσημο είναι η 10 Μαΐου. Οι μαθητές Δημοτικών και Γυμνάσιων επιστρέφουν στα θρανία με τον οδικό χάρτη των λυκείων , δηλαδή με self-test δυο φορές την εβδομάδα σε εκπαιδευτικούς και μαθητές.\nΓια τις 15 Μαΐου έχει προγραμματιστεί η επίσημη πρεμιέρα της βαριάς βιομηχανίας της χώρας, του τουρισμού, με σύνθημα «αυτό που θέλεις είναι η Ελλάδα». Την ιδία μέρα απελευθερώνονται και οι μετακινήσεις από νομό σε νομό. Η πρόταση των ειδικών στους πολίτες είναι διπλές μάσκες στα προαύλια των εκκλησιών τη Μεγάλη Εβδομάδα.\nΓια το τραπέζι την Κυριακή του Πάσχα, επιτρέπεται κατ’ εξαίρεση δυνατότητα συγκέντρωσης δύο οικογενειών με ανώτατο αριθμό 9 ατόμων, ενώ εάν πρόκειται για υπαίθριο χώρο 2 οικογένειες και πάντως έως 12 άτομα. Η σύσταση των ειδικών είναι η διενέργεια οικιακού αυτοδιαγνωστικού τεστ σε όσους συμμετέχουν στα πασχαλινά τραπέζια.


Ενημερώσεις – μεταφράσεις για τις εξεγέρσεις στις ιταλικές φυλακές – ΚΡΑΥΓΕΣ ΑΠ΄ΤΑ ΚΕΛΙΑ\nΕνημερώσεις – μεταφράσεις για τις εξεγέρσεις στις ιταλικές φυλακές\n25/03/2020 kraygesaptakelia Αφήστε ένα σχόλιο\n21/03/2020 4:55 μμ.\nΙταλία: Ενημερώσεις από τις εξεγέρσεις στις φυλακές\nΙταλία: Εξεγέρσεις σε πολυάριθμες φυλακές ( 8-9 Μαρτίου)\nΑκριβώς αυτήν την στιγμή εξεγέρσεις συντελούνται σε πολυάριθμες φυλακές ανά την Ιταλική επικράτεια: σε Modena, Σαλέρνο, Παβία , Οπέρα και Σαν Βιτώρε (Μιλάνο), Ποτζιορεάλε (Νάπολη), Φροζινόνε (δίπλα στην Ρώμη) και επιπλέον σε Βερτσέλι, Παλέρμο, Αλεσάντρια (δίπλα στο Τορίνο), Μπάρι και Φότζια.\nΤο διάταγμα της ογδόης Μάρτη ( βάζοντας 14 επαρχίες σε καραντίνα, ολόκληρη την περιοχή της Λομβαρδίας και τις επαρχίες Μοντένα, Πάρμα, Πιατσέντσα, Ρέτζιο Εμίλια, Ρίμινι, Πέζαρο, Ουρμπίνο, Αλεσάντρια, Άστι, Νοβάρα, Βερμπάνο-Κούζιο-Όσολα, Βερτσέλι, Πάντοβα, Τρεβίζο και Βενετία ) ήταν ο πυροκροτητής των εξελίξεων. Η άμεση, αλγεινή επίπτωση του διατάγματος για τους φυλακισμένους: Διακοπή των επισκεπτηρίων τουλάχιστον μέχρι τις 3 Απριλίου.\nΣτην Μοντένα η φωτιά που ξεκίνησε από ένα στρώμα ρήμαξε τμήμα των αντρικών φυλακών το απόγευμα στην περιοχή του αναρρωτηρίου. Το γραφείο εγγραφής που αποθηκεύονταν οι φάκελοι των κρατουμένων καταστράφηκε εξίσου από την πυρκαϊά. Οι εξεγερμένοι κατέλαβαν τους κοινόχρηστους χώρους έως την αίθουσα υποδοχής των φυλακών υψώνοντας οδοφράγματα και οχυρώνοντας εκεί τους εαυτούς τους τρέποντας σε φυγή 20 δεσμοφύλακες και το ιατρικό προσωπικό. Μπάτσοι με εξάρτηση καταστολής διαδηλώσεων τότε εισέβαλαν ξυλοφορτώνοντας και απομακρύνοντας τους. Οι πρωτοστάτες των στασιαστών στην προσπάθεια τους να διαφύγουν έφτασαν έως το προαύλιο άθλησης. Αργότερα το βράδυ οι σωφρονιστικοί μπάτσοι επέστρεψαν εντός των τειχών ενώ ορισμένοι έγκλειστοι ήταν ακόμα οχυρωμένοι.\nΟι έγκλειστες στις γυναικείες φυλακές συμμετείχαν στην εξέγερση ανάβοντας φωτιές.\nΤρεις κρατούμενοι (τουλάχιστον) σκοτώθηκαν. Δύο μπάτσοι τραυματίστηκαν κατά την διάρκεια των συγκρούσεων.\nΜε την φωτιά να έχει σαμποτάρει την σωφρονιστική μηχανή ογδόντα κρατούμενοι άντρες και γυναίκες μεταφέρθηκαν με λεωφορείο. Οι άνθρωποι που τους υποδέχτηκαν εκεί άκουσαν μέσα από το λεωφορείο να φωνάζουν την λέξη «Bologna» (Στμ: Μπολόνια όπου σημαίνει χοιρινό κρέας απ’ όπου πήρε και την ονομασία της η ομώνυμη πόλη.)\nΣτην Πάβια αυτό το βράδυ (8 Μαρτίουζ) η εξέγερση εκτυλισσόταν από τις 7.30 το απόγευμα όταν οι επισκέπτες των κρατουμένων συγκεντρώθηκαν στις πύλες και διαμαρτυρήθηκαν ενάντια στη φραγή των επισκεπτηρίων\nΟι φυλακισμένοι πυρπόλησαν στρώματα, κάποιοι σκαρφάλωσαν στις ταράτσες, 2 μπάτσοι κρατήθηκαν όμηροι από ορισμένους αποφασισμένους κρατούμενους όταν βούτηξαν τα κλειδιά τους προκειμένου να ελευθερώσουν δεκάδες άλλους φυλακισμένους συντρόφους τους. Φαίνεται πως οι δύο ένστολες κουράδες απελευθερώθηκαν γύρω στις 11 την νύχτα.\nΣτην Φροζινόνε (νότια της Ρώμης), περίπου εκατό κρατούμενοι οχυρώθηκαν σε ένα τμήμα της φυλακής αλλά οι μπάτσοι κατόρθωσαν να τους διαλύσουν. Σύμφωνα με τους έγκριτους μπατσοδημοσιογράφους, οι κρατούμενοι συνέταξαν μια λίστα με αιτήματα μεταξύ αυτών και τις επισκέψεις επιχειρώντας να διαπραγματευτούν με την διεύθυνση της φυλακής.\nΣτο Ποτζιορεάλε της Νάπολης (μεγαλύτερη Ιταλική φυλακή με πάνω από 2200 φυλακισμένους) πολλών φυλακισμένων οι οικογένειες συγκεντρώθηκαν έξω από τα τείχη εμποδίζοντας την οδική κυκλοφορία για να γνωστοποιήσουν τι συντελείται εντός. Κάποιοι έγκλειστοι αναρριχήθηκαν στα τείχη που περιέβαλαν το προαύλιο άσκησης και περίπου τριάντα εξ αυτών ανέβηκαν στην ταράτσα εκφράζοντας την οργή τους για την αναστολή των επισκέψεων.\nΣτην Οπέρα (Μιλάνο) πάνω από εκατό κρατούμενοι λεηλάτησαν τα πάντα στο διάβα τους.\nΣτο Σαλέρνο όπου εξέγερση έλαβε χώρα το προηγούμενο βράδυ μία ολόκληρη πτέρυγα των φυλακών ισοπεδώθηκε.\nΠρος το παρόν τα νέα φτάνουν σε μικρές δώσεις και ίσως αύριο να διαθέτουμε περισσότερα….\nΕπειδή το σύνθημα ” Φωτιά στις φυλακές” δεν είναι μια μαγική φόρμουλα αλλά μια εφικτή πρακτική ώστε να σαμποτάρουμε την σωφρονιστική μηχανή.\nΑλληλεγγύη σε όλους του εξεγερμένους! Όλων των κελιών, των φυλακών, των στρατοπέδων, των κέντρων κράτησης.\nΖήτω ο ιός της Αναρχίας!\nΙταλία: 27 φυλακές σε εξέγερση λόγω Κορωνοϊού – 8 νεκροί κρατούμενοι\n09/03/2020: Οι κρατούμενοι εξεγείρονται. Από αυτό το πρωί, υπάρχουν 27 φυλακές, στις οποίες οι διαμαρτυρίες λαμβάνουν χώρα από έγκλειστους, κάποιοι από τους οποίους ζητούν αμνηστία λόγω των επειγόντων περιστατικών του κορωναϊόύ. Οκτώ φυλακισμένοι πέθαναν σύμφωνα με την νέα επίσημη αναφορά που κυκλοφόρησε μετά τα επεισόδια των τελευταίων ημερών: έξι από αυτούς πέθαναν στην φυλακή της Μοντένα κατά την διάρκεια της εξέγερσης των κρατουμένων χθες το απόγευμα. Για τέσσερις από αυτούς χθες, καθεστωτικές πηγές ισχυρίζονται ότι ένας από αυτούς πέθανε από υπερβολική χρήση οπιούχων ουσιών, άλλος από βενζοδιαζεπίνες, ενώ ο τρίτος βρέθηκε υπό κυάνωση αλλά ο λόγος γι’ αυτό είναι άγνωστος. Για τους άλλους τρεις δεν υπάρχουν νέα, ενώ ένα σύνολο 18 κρατουμένων νοσηλεύτηκε, οι περισσότεροι για δηλητηρίαση. Άλλοι δύο θάνατοι από υπερβολική χρήση ψυχοτρόπων ουσιών σημειώθηκαν στις φυλακές της Βερόνα και της Αλεσάντρια κατά την διάρκεια της νύχτας. Οι δύο αυτοί ήταν οι επικεφαλής των διαμαρτυριών και σύμφωνα με την επίσημη αναφορά των αρχών της φυλακής, είχαν κλέψει ψυχοτρόπα φάρμακα από το θεραπευτήριο.\nΣτο μεταξύ, εξέγερση λαμβάνει χώρα και στην φυλακή της Φότζια, όπου κάποιοι κρατούμενοι φημολογείται ότι κατάφεραν να δραπετεύσουν, αλλά συνελήφθησαν λίγο αργότερα έξω από την φυλακή από την αστυνομία. Σύμφωνα με τις μεταδόσεις, οι κρατούμενοι γκρέμισαν μια πύλη του «block house», της περιοχής που χωρίζει τους έγκλειστους από τον δρόμο. Κάποιοι κρατούμενοι σκαρφάλωσαν στην στέγη, άλλοι έσπασαν τα παράθυρα, και μια φωτιά ξέσπασε στην είσοδο του block house. Σε συγκρούσεις με την αστυνομία ένας κρατούμενος δέχτηκε χτυπήματα στο κεφάλι και μεταφέρθηκε με φορείο. Στο Σαν Βιτόρε στο Μιλάνο, υπήρξαν διαμαρτυρίες στην στέγη και φωτιές μέσα στην φυλακή, ενώ στο Παλέρμο στην προσπάθεια να δραπετεύσουν από την φυλακή Ουτσιαρντόνε ανατράπηκαν από τους αστυνομικούς της φυλακής. Οι δρόμοι γύρω από την φυλακή έκλεισαν. Την προηγούμενη νύχτα, επίσης μια διαμαρτυρία ξέσπασε στην φυλακή Παλιαρέλι, δεύτερη φυλακή στο Παλέρμο. Στην Ρεμπίμπια στην Ρώμη, επιπρόσθετα με το κάψιμο των στρωμάτων, κάποιοι κρατούμενοι φημολογείται πως επιτέθηκαν στους θεραπευτές.\nΣτην Πάβια την προηγούμενη νύχτα οι κρατούμενοι απέκλεισαν δύο σωφρονιστικούς υπαλλήλους για μερικές ώρες, έκλεψαν τα κλειδιά των κελιών από τους υπαλλήλους και έστησαν έτσι δυναμική διαμαρτυρία καταστρέφοντας διάφορες εγκαταστάσεις των φυλακών. Από πολλούς κύκλους, το αίτημα αμνηστίας προέκυψε ως ελάχιστο εναλλακτικό μέτρο για εγκλήματα που δικάστηκαν ως λιγότερο σοβαρά, αλλά οι κυβέρνηση αγνοεί τις εκκλήσεις.\nΣτο Ιράν, 70 χιλιάδες κρατούμενοι αφέθηκαν ελεύθεροι με περιοριστικούς όρους στην προσπάθεια να μετριάσουν την εξάπλωση της επιδημίας του Covid-19. Την προηγούμενη εβδομάδα είχε ήδη ανακοινωθεί ότι 54 χιλιάδες κρατούμενοι μεταφέρθηκαν σε κατ’ οίκον περιορισμό.\nΜοντένα, Ιταλία: Σχετικά με την εξέγερση και τη σφαγή στη φυλακή της Μοντένα.\nΕξέγερση ξέσπασε σήμερα, 8 Μάρτη του 2020 νωρίς το απόγευμα, στη φυλακή της Αγίας Άννας στη Μοντένα.\nΤο γεγονός φαινόταν πολύ καθαρά απ’ έξω, καθώς τρεις στήλες καπνού ξεπηδούσαν από τις πτέρυγες της δομής, ενώ επίσης αξιοσημείωτη ήταν η κινητικότητα των φρουρών και η παρουσία ενός αστυνομικού ελικοπτέρου που φρουρούσε την περιοχή.\nΔιάφορος κόσμος συγκεντρώθηκε, συγγενείς των κρατούμενων, αλληλέγγυοι και άλλοι που απλά κοίταζαν από την γύρω περιοχή, βλέποντας το GOM Κινητή Ομάδα Επιχειρήσεων – η ελίτ των μπάτσων των φυλακών) να φτάνει με κατασταλτικό εξοπλισμό και ακούγοντας ξεκάθαρα κάποιους πυροβολισμούς.\nΠαρά την προσπάθεια απομάκρυνσής τους από την αστυνομία, άνθρωποι συνέχισαν να συγκεντρώνονται μπροστά από τη φυλακή, όπου βανάκια, ασθενοφόρα καθώς και τα μίνι λεωφορεία της φυλακής, πηγαινοέρχονταν διαρκώς.\nΣε κάποιο σημείο, μετά από πολλά αιτήματα των συγγενών για ενημέρωση, ο υπεύθυνος της φυλακής κι ένας απεσταλμένος του διευθυντή, βγήκαν έξω και τους είπαν πως κατά τη διάρκεια διαπραγματεύσεων με τους εξεγερμένους που είχαν ταμπουρωθεί στην πτέρυγα, τους είχαν δώσει πίσω τα τηλέφωνά τους προκειμένου να τηλεφωνήσουν στους αγαπημένους τους. Έτσι, ζήτησαν από τους συγγενείς να απαντήσουν το τηλέφωνο και να τους πείσουν να βγουν, να παραδοθούν.\nΠρος το βράδυ, μπροστά σε ένα μεγάλο πλήθος κατασταλτικών δυνάμεων, εμφανίστηκαν μπάτσοι να συνοδεύουν κάποιους φυλακισμένους, χτυπώντας τους ενώ φορούσαν χειροπέδες – μερικοί ήταν σε φορεία.\nΜέχρι εκείνη τη στιγμή, κάποιοι άλλοι είχαν βγάλει έξω ένα σακί που περιείχε ένα πτώμα.\nΗ συνομιλία με κάποιους από τους φυλακισμένους στην πτέρυγα δίπλα στο γήπεδο κατέστη δυνατή, όπου και ενημέρωσα για νέες μεταγωγές και πως θα ήταν οι τελευταίοι απ’ αυτήν την πτέρυγα, λέγοντας ακόμη πως τους χτύπησαν πολύ.\n80 άτομα είχαν ήδη μεταχθεί προφανώς στην Μπολόνια, το Ρέτζιο Εμίλια, την Πάρμα, την Πιατσένζα και την Άσκολι με τουλάχιστον τέσσερα λεωφορεία της φυλακής και άλλα βανάκια.\nΤα καθεστωτικά μέσα διαστρέβλωσαν την υπόθεση λέγοντας πως ξεκίνησε από την πτέρυγα των εργαζομένων και στη συνέχεια εξαπλώθηκε σε ολόκληρη τη φυλακή, όπου οι κρατούμενοι έκαιγαν στρώματα και στήναν οδοφράγματα σε τουλάχιστον μία από τις δομές, και προφανώς μέσω κάποιου βίντεο που πρόβαλαν, ότι φέραν στην κατοχή τους εξοπλισμό.\nΤρεις άνθρωποι πέθαναν κατά τη διάρκεια της εξέγερσης. Τα στοιχεία τους και τα ακριβή αίτια θανάτου, δεν έγιναν ακόμη γνωστά. Δύο ακόμη είναι στην εντατική.\nΛέγεται για σοβαρότατες ζημιές στις εγκαταστάσεις και καταστροφή εγγράφων. Σημαντικές αιτίες για το ξέσπασμα της εξέγερσης -θα- ήταν η απαγόρευση των επισκεπτηρίων και η έλλειψη διαμεσολαβητών, λόγω του ιού όπως και οι συνθήκες υγιεινής μέσα στη φυλακή.\nΑργά το βράδυ φάνηκαν ακόμη να υπάρχουν εξεγερμένοι στα οδοφράγματα – Η ΚΑΤΑΣΤΑΣΗ ΕΞΕΛΙΣΣΕΤΑΙ ΔΙΑΡΚΩΣ.\nΙταλία: Κορωνοϊός και φυλακές\nΤοποθέτηση από την Αναρχική Ομάδα ”Μπακούνιν” (Ρώμη – Λάτσιο)\nΤην ώρα που έχουν ληφθεί μέτρα, αποτελούμενα κυρίως από απαγορεύσεις, για την ” κρίση του Κορωνοϊού” κανείς δεν δείχνει να ενδιαφέρεται για ένα μέρος με ιδιαίτερα υψηλό ρίσκο μετάδοσης: τις φυλακές.\nΈχουμε ενημερωθεί πως κανένα μέσο δεν πάρθηκε για να αποτρέψει την επιδημία.\nΚαμία αποστείρωση των χώρων, καμία εφαρμογή των κανόνων υγιεινής, κανένας έλεγχος της θερμοκρασίας όσων εισχωρούν στο ίδρυμα ( ούτε όσων έχουν γνωστοποιήσει την επαφή τους με ”ύποπτα” κρούσματα ανθρώπων ), καμία προβολή των κρατουμένων.\nΌλα αυτά σε μία κατάσταση ασφυκτικής συμφόρησης όπου ο κανόνας απόστασης ενός μέτρου μεταξύ 2 ανθρώπων φαντάζει αδιανόητος.\nΤα μοναδικά μέτρα που λήφθηκαν σχετίζονται με την περαιτέρω τιμωρία των κρατουμένων δια της αποτροπής εισόδου σε εθελοντές, την αναστολή των αδειών, και την διακοπή ή την δραστική μείωση των επισκέψεων συγγενών προσώπων.\nΗ φυλακή για ακόμη μια φορά απηχεί την κρυμμένη κάτω από το χαλάκι σκόνη, το πρόβλημα που εξακολουθεί να αγνοείται όσο παριστάνουμε πως δεν υφίσταται ακόμα και σε μια περίοδο όπως αυτή όταν οι ζωές 63.932 φυλακισμένων αντρών και γυναικών διακινδυνεύονται ενώ οι περισσότεροι εξ αυτών αναμένουν την τελική δίκη, οι 23.000 είναι καταδικασμένοι σε ποινές φυλάκισης μικρότερες των 3 ετών, οι 375 είναι ανήλικοι και 55 είναι παιδιά φυλακισμένα μαζί με τις μητέρες τους.\nΥποστηρίζουμε την κατάργηση όλων των φυλακών, θεωρώντας τες την κακή συνείδηση της κοινωνίας, το χρήσιμο εργαλείο αποφυγής εύρεσης λύσης για τα κοινωνικά αίτια που οδηγούν στην εγκληματικότητα προκειμένου να εξασφαλιστεί η επιβίωση.\nΦαντάζει απαράδεκτο το γεγονός πως σε μια κατάσταση έκτακτης ανάγκης όπου στο όνομα της αποφυγής εξάπλωσης της νόσου η ελευθερία συσχετισμού και η ελευθερία συνάθροισης περιορίζονται δεν λαμβάνονται τα ενδεδειγμένα μέτρα αποκατάστασης της ελευθερίας όσων διαβιούν υπό καθεστώς εγκλεισμού και θα ήταν σίγουρα θύματα του ξεσπάσματος μιας επιδημίας πίσω από τα κάγκελα.\nΑναρχική Ομάδα ”Μπακούνιν” – Ρώμη Και Λάτσιο.\n(Από την Umanita Nova – Mετάφραση στα αγγλικά: Anarchists Worldwide)\nΣημείωση από το Anarchists Worldwide: Απ’ όταν μεταφράσαμε αυτό το άρθρο έχουμε ενημερωθεί δια συντροφικών μέσων πως αρκετές εξεγέρσεις ξέσπασαν στις Ιταλικές φυλακές ως απάντηση στην διακοπή των επισκεπτηρίων ένεκα του φόβου του Κορωνοϊού. Ένας κρατούμενος βρέθηκε νεκρός υπό αδιευκρίνιστες συνθήκες κατά την διάρκεια εξέγερσης στην φυλακή Modena δίπλα στην Μπολόνια. Εξεγέρσεις έχουν ξεσπάσει επίσης στις φυλακές Frosinone, Poggioreale και Alessandria. Συγγενείς, αγαπημένα και φιλικά πρόσωπα έχουν επίσης διαδηλώσει έξω από τις φυλακές ως ένδειξη αλληλεγγύης στις κινητοποιήσεις. Η φωτογραφία που συνοδεύει το άρθρο αποτελεί στιγμιότυπο από διαμαρτυρία κρατουμένων από μία φυλακή στην Poggioreale δίπλα στην Νάπολη.\nMετάφραση: Δ.Ο. Ragnarok


Αντιβιοτικά: Η επίσκεψη στο γιατρό σχετίζεται με την ασφάλεια του ασθενή | Athens Voice\n21.11.2018 | 11:18\nΑντιβιοτικά: Η επίσκεψη στο γιατρό σχετίζεται με την ασφάλεια του ασθενή\nΗ παθολόγος λοιμώξεων Φλώρα Κοντοπίδου εξηγεί στην A.V. τη μικροβιακή αντοχή\nΜε αφορμή την Παγκόσμια Εβδομάδα Ευαισθητοποίησης για την Ορθολογική Χρήση των Αντιβιοτικών αλλά και την Ευρωπαϊκή Ημέρα Ενημέρωσης για τα Αντιβιοτικά, η δρ. Φλώρα Κοντοπίδου, παθολόγος λοιμώξεων και υπεύθυνη του Γραφείου Νοσοκομειακών Λοιμώξεων και Μικροβιακής Αντοχής του Κέντρου Ελέγχου και Πρόληψης Νοσημάτων (ΚΕΕΛΠΝΟ), διαφωτίζει στην A.V. κρίσιμες πτυχές του μείζονος θέματος δημόσιας υγείας, το οποίο ονομάζεται «αντοχή στα αντιβιοτικά».\nΤι είναι μικροβιακή αντοχή ή, αλλιώς, αντοχή στα αντιβιοτικά;\nΗ μικροβιακή αντοχή είναι ένα εργαστηριακό φαινόμενο, που όμως εκφράζει σε αληθινές συνθήκες, την πιθανή αποτυχία της θεραπείας της λοίμωξης εάν δοθεί το συγκεκριμένο αντιβιοτικό στο οποίο το βακτήριο έχει αναπτύξει αντοχή. Η μικροβιακή αντοχή αναπτύσσεται με την υπερκατανάλωση ή μη ορθή χρήση των αντιβιοτικών και με την οριζόντια μετάδοση των ανθεκτικών βακτηρίων από ασθενή σε ασθενή όταν δεν τηρούνται οι κανόνες υγιεινής. Γι’ αυτό το λόγο οι επιπτώσεις της δεν αφορούν την προσωπική υγεία του καθενός μας αλλά και την υγεία των συνανθρώπων μας (οικείο περιβάλλον, συν-νοσηλευόμενοι ασθενείς). Επίσης, έχει αποδειχθεί η μεταφορά της από τον άνθρωπο στα ζώα και στο περιβάλλον.\nΚατά τις τελευταίες δεκαετίες, η χώρα μας κατέχει μία απ ό τις πρώτες θέσεις, αν όχι την πρώτη στη μικροβιακή αντοχή στην ΕΕ. Έχει υπάρξει κάποια πρόοδος στον τομέα αυτό και σε τι συνίσταται;\nΠοιο θεωρείτε ως το πιο σημαντικό μέτρο που μπορεί να ληφθεί για την αντιμετώπιση του προβλήματος;\nΣτον χώρο τον εξωνοσοκομειακό, η παγκόσμια κοινότητα έχει αναδείξει ως σημαντικότερο μέτρο την υπεύθυνη και ορθή χρήση των αντιβιοτικών στον άνθρωπο, στην κτηνιατρική και κτηνοτροφία και στο περιβάλλον. Αυτό αποτελεί και τη βάση της ενιαίας υγείας, δηλαδή την αντιμετώπιση της μικροβιακής αντοχής ενιαία σε άνθρωπο, ζώα, περιβάλλον, γιατί οι επιπτώσεις της αφορούν ολόκληρο το οικοσύστημα.\nΌσον αφορά τα νοσοκομεία το θέμα είναι περισσότερο πολύπλοκο. Ο έλεγχος της μικροβιακής αντοχής στο νοσοκομειακό περιβάλλον απαιτεί πολυτομεακές και πολύπλευρες δράσεις που να στοχεύουν τόσο στην ορθή χρήση των αντιβιοτικών όσο και στην εφαρμογή των μέτρων πρόληψης ελέγχου όπως είναι για παράδειγμα η Υγιεινή των Χεριών.\nΟ απλός πολίτης πώς μπορεί να προστατευθεί και/ή να συμβάλει στην καταπολέμηση της μικροβιακής αντοχής;\nΤο σημαντικότερο είναι οι πολίτες να μην αγοράζουν αντιβιοτικά από τα φαρμακεία ή από το διαδίκτυο ή να χρησιμοποιούν αντιβιοτικά που τους έχουν περισσέψει στο σπίτι χωρίς να συμβουλευτούν τον γιατρό τους. Η συνταγογράφηση των αντιβιοτικών δεν είναι απαραίτητη μόνο για την ασφαλιστική κάλυψη του κόστους του φαρμάκου. Η επίσκεψη στον γιατρό σχετίζεται άμεσα με την ασφάλεια του ασθενή, γιατί η συνταγογράφηση του φαρμάκου ακολουθεί την κλινική εκτίμηση του ασθενή από τον ιατρό. Επίσης, ο γιατρός θα μας καθοδηγήσει για το πώς να λάβουμε τη θεραπεία μας και για πόσο χρονικό διάστημα.\nΠρόκειται για οδηγίες που βασίζονται σε διεθνείς επιστημονικά τεκμηριωμένες αρχές και γι αυτό θα πρέπει να τις τηρούμε. Η πρώιμη διακοπή των φαρμάκων προδιαθέτει στην ανάπτυξη ανθεκτικών μικροοργανισμών και στις υποτροπές της λοίμωξης, όπως και η υποδοσολογία. Τέλος, θα πρέπει να γνωρίζουμε ότι κάθε ένα επεισόδιο λοίμωξης είναι διαφορετικό από τα άλλα, ακόμη κι αν εμφανίζουμε τα ίδια συμπτώματα, ειδικά όσον αφορά την θεραπεία τους.\nΗ αντιμετώπιση της μικροβιακής αντοχής κατέχει υψηλή θέση στην ατζέντα δημόσιας υγείας της Ευρωπαϊκής Ένωσης. Το ΚΕΕΛΠΝΟ μετέχει από πλευράς Ελλάδας, μαζί με άλλους 44 εταίρους, στην Κοινή Δράση για τη Μικροβιακή Αντοχή (EU-JAMRAI). Ως υπεύθυνη του προγράμματος, ποιες οι προσδοκίες σας από το πρόγραμμα;